


SINTEZA
la proiectul
Ordinului privind aprobarea Regulamentului privind efectuarea investigației

	Participantul la avizare, consultare publică, expertizare
	Nr. crt.
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	Agenția Națională pentru Reglementare în Comunicații a Republicii Moldova 
Nr. 01-DJAC/1338 din 09.07.2026
	1.
	Lipsa de obiecții și propuneri
	 -

	Asociația Națională a Companiilor din sectorul TIC
din 09.07.2026
	2.
	Observații de fond 
Inițierea investigației trebuie să fie mai bine motivată. Proiectul utilizează formula „temeiuri rezonabile” pentru inițierea investigației. Această formulă este, în principiu, acceptabilă, dar este vagă, ceea ce ar genera un risc de inițiere arbitrară sau insuficient motivată. Criteriul ar trebui definit mai clar prin obligația de a indica:
 • faptele concrete; 
• sursa informațiilor; 
• motivele pentru care se trece de la o examinare prealabilă la o investigație formală; 
• testul de necesitate și proporționalitate. 
În acest context, se propune completarea primului alineat din pct. 4 al Regulamentului cu următoarea frază: „Investigația se inițiază numai în baza unei dispoziții motivate, care indică faptele relevante, sursa informațiilor, temeiul juridic și rațiunea necesității de inițiere a investigației.”
	Nu se acceptă.
În conformitate cu prevederile art. 80 din Legea nr. 195/2024 privind protecția datelor cu caracter personal (Legea nr. 195/2024), procedura  de examinare a presupuselor cazuri de încălcare a legislației privind prelucrarea datelor cu caracter personal cuprinde: a) examinarea preliminară.

În acest sens, CNPDCP a elaborat procedura de examinare preliminară a plîngerii care prevede că, urmare a corespunderii plîngerii prevedrilor art. 79, persoanele responsabile din cadrul CNPDCP vor verifica întrunirea  condițiilor de formă și conținut, cu propunerea ulterioară de inițierea a investigației. Angajații responsabili de examinarea preliminară, urmare a întrunirii de către persoana vizată a tuturor condițiilor stabilite de lege,   urmează  să întocmească o notă de propunere în vederea inițierii investigației.
La fel, pct. 6, 7, 8 și 10 din proiectul Regulamentului preved condițiile care stau la baza inițierii investigației, care întrunesc elementele descrise de autorul obiecției. 


	
	3.
	La pct. 5 lit. a) se propune următoarea redacție: „la plângerea unei persoane vizate” (coroborat prevederii din art. 77, alin. (1), lit. a) din Legea 195/2024. Revizuirea textului este necesară atât în vederea uniformizării terminologiei din Regulament cu cele ale actului normativ cadru - Legea 195/2024, cît și în vederea evitării depunerii și examinării unor plângeri de către persoane terțe ale căror drepturi la protecția datetelor cu caracter personal nu au fost încălcate.
	Se acceptă.
Modificarea a fost efectuată în text. 


	
	4.
	Investigațiile din oficiu pe baza surselor publice trebuie delimitate Utilizarea mass-mediei, internetului sau altor surse publice este utilă, însă proiectul ar trebui să prevadă expres că acestea pot constitui temei doar dacă sunt: • concrete; • verosimile; • verificabile; • suficiente pentru a justifica o suspiciune rezonabilă. Altfel, există riscul inițierii unui control din informații neverificate sau neconcludente. În acest context, la pct. 7 lit. b) din Regulament, după sintagma „pe care acestea le conțin” se propune introducerea sintagmei: „sunt concrete, verosimile, datate și verificabile și”.
	Nu se acceptă
Condițiile privind inițierea investigației din oficiu în baza informațiilor obținute din surse publice sunt reglementate expres la art. 81 alin. (2) lit. b) din Legea nr. 195/2024. 
 Totodată, în exercitarea atribuțiilor sale legale, CNPDCP, în calitate de autoritate publică competentă, apreciază informațiile și probele administrate în vederea inițierii unei investigații în urma examinării obiective și complete a acestor in formații, cu respectarea prevederilor Legii nr. 195/2024. Astfel, oportunitatea și temeinicia inițierii unei investigații urmează a fi apreciate de Centru de la caz la caz, în funcție de informațiile disponibile și de circumstanțele concrete ale fiecărei situații.


	
	5.
	 La pct 7 lit. d) textul: “sub formă de audituri privind protecţia datelor. Auditurile privind protecția datelor reprezintă verificări sectoriale efectuate în vederea evaluării respectării prevederilor Legii nr. 195/2024 care includ analiza sectorului supus verificării, concluzii, precum și propuneri sau recomandări adresate entităților din sectorul vizat, după caz” – se propune a fi exclus. Or, acest temei nu este prevăzut în art. 81 alin. (3) al Legii 195/2024.
	Nu se acceptă  
În conformitate cu prevederile art. 60 alin. (1) lit. b) din Legea nr. 195/2024, Centrul are competența de a efectua investigații sub formă de audituri privind protecția datelor. Prin urmare, auditul privind protecția datelor reprezintă o formă de exercitare a competenței de investigare a Centrului, fiind prevăzută expres de lege.


	
	6.
	 În pct. 10 și pct 54 ale Regulamentului se propune a fi indicat expres termenul în care persoana vizată în investigație va fi informată despre începerea investigației și, respectiv, despre termenul în care aceasta va fi informată cu privire la prelungirea termenului de efectuare a investigaţiei: în aceiași zi, în decurs de 2-3 zile. Introducerea termenului exact pentru informare va oferi claritate și predictibilitate pentru persoana supusă investigației și va responsabiliza Centrul în vederea respectării drepturilor procedurale ale acesteia.
	Se acceptă.

Normele din proiect au fost modificate în vederea asigurării clarității și predictibilității procedurii de investigare, precum și a respectării drepturilor procedurale ale persoanei vizate în cadrul investigației, fiind stabilit termenul de 5 zile pentru informarea cu privire la inițierea investigației și, după caz, cu privire la prelungirea termenului de efectuare a investigației.

	
	7.
	La pct. 12, după sintagma: „conflict de interese” se propune introducerea textului: „sau suspiciuni de părtinire conform art. 50 din Codul administrativ”. Astfel se va asigura completarea situațiilor în care insectorii de protecție a datelor în privința cărora există un motiv justificat a neîncrederii față de o exercitare imparțială a funcției vor fi obligați să se abțină de la participare la procedura administrativă (efectuarea controalelor);
	Se acceptă.
Textul a fost completat după cuvintele „conflict de interese”  cu cuvintele „sau suspiciuni de părtinire,”. 

	
	8.
	Posibilitatea de limitare temporară sau interdicție a prelucrării trebuie însoțită de: 
• motivare detaliată; 
• durată determinată; 
• reexaminare periodică; 
• posibilitatea de contestare efectivă; 
• criterii clare de necesitate și proporționalitate. 
Altfel, există riscul de afectare disproporționată a activității operatorului. În acest context, la pct. 14 din Regulament, după prima frază se propune completarea cu următoarea frază: „Măsura provizorie se dispune numai dacă este necesară, proporțională în raport cu riscul identificat, motivată distinct, limitată în timp și supusă reexaminării periodice”.

	Nu se acceptă

Prevederea statuată la pct. 14 este în concordanță, în esență cu dispozitiile art. 26 alin. (1) și (41) din Legea nr. 133/2011, care au fost propuse de Consiliul Economic la momentul modificării prevedrile articolului menționat supra.  
Orice limitare sau împovărare a sarcinilor și atribuțiilor CNPDCP este interpretată în defavoarea protecției drepturilor subiecților de date. 

	
	9. 
	În pct. 14. sintagma: „15 zile” se propune a fi substituită cu sintagma: „30 de zile” conform prevederilor art. 209 alin. (1) lit. b) Cod Administrativ. Or, Codul administrativ prevede expres faptul că acțiunea în contestare și acțiunea în obligare se înaintează în decurs de 30 de zile, dacă legea nu prevede altfel. Acest termen începe să curgă de la data comunicării sau notificării actului administrativ individual, dacă legea nu prevede procedura prealabilă. Termenul propus de 15 de zile limitează efectiv posibilitatea de apărare a persoanei supuse controlului, iar cazurile date având un grad complexitate ridicată, necesită mai mult timp pentru analiză și pregătirea poziției de contestare.
	Se acceptă.
 sintagma: „15 zile” a fost substituită cu sintagma: „30 de zile”

	
	10. 
	La pct. 15 din Regulament, se propune expunerea lit. a) în următoarea redacție: „denumirea (numele) persoanei supuse investigației și obiectul investigației”.
	Se acceptă.
Textul a fost ajustat conform propunerii. 

	
	11.
	La pct. 19 din Regulament, se propune înlocuirea sintagmei „reprezentanților entității controlate/persoanei fizice, pentru audiere” cu sintagma „persoanei supuse investigației sau reprezentantului legal sau împuternicit al acesteia pentru audiere asupra faptelor relevante pentru obiectul investigației”, așa cum prevede art. 81 alin. (10) lit. d) din Legea nr. 195/2024.
	Se acceptă.
Textul a fost modificat conform propunerii.  


	
	12.














	Declarațiile făcute de către persoana supusă investigației sau reprezentantului împuternicit al acesteia în cadrul audierii nu trebuie calificate ca „declarații făcute în vederea producerii unor consecințe juridice”, pasibile de răspundere penală Declarațiile privind aspectele ce țin de obiectul investigației, făcute de către persoana supusă investigației sau reprezentantului împuternicit al acesteia în cadrul audierii, nu trebuie calificate ca „declarații făcute în vederea producerii unor consecințe juridice”, care să poată conduce la atragerea persoanei la răspundere penală. Asemenea declarații sunt făcute în cadrul exercitării dreptului la apărare, nu în calitate de martor, iar sancțiunea pentru asemenea declarații false este prevăzută la art. 74/2 Cod contravențional și art. 88 din Legea nr. 195/2024. În acest context, la pct. 23 din Regulament, se propune excluderea sintagmei „precum și răspunderea penală pentru falsul în declarații, infracțiune prevăzută de art. 3521 din Codul Penal”. 

	Se acceptă.
Sintagma “precum și raspunderea penală pentru fals în declarații, infracțiune prevăzute de art. 3251 din Codul penal”  a fost exlusă. 

	
	13.

	Totodată, la pct. 41, se propune înlocuirea cuvântului „persoanele” cu sintagma „persoana supusă investigației sau reprezentantului legal sau împuternicit al acesteia”. O persoană neîmputernicită nu poate face, în numele persoanei supuse investigației, declarații care să producă efecte juridice pentru cea din urmă.

	Se acceptă
Cuvântului „persoanele” a fost înlociut cu sintagma „persoana supusă investigației sau reprezentantul legal sau împuternicit al acesteia”. 

	
	14.
	Posibilitatea extinderii termenului de prezentare a informațiilor solicitate: La final, pct. 25 se propune a completa cu textul: „La solicitarea motivată a persoanei supuse investigației, termenul de prezentare a informațiilor solicitate de Centru se prelungește cu încă 5 zile lucrătoare”. Necesitatea includerii termenului suplimentar de prezentare a informațiilor poate fi ușor justificată prin volumul și complexitatea activităților desfășurate de persoanele de la care acestea pot fi solicitate.

	Se acceptă

Au fost efectuate modificările propune.

	
	15.
	 Furnizarea de informații sau documente solicitate nu trebuie calificată drept recunoașterea încălcării care face obiectul investigației Persoana supusă investigației este obligată să furnizeze răspunsuri factuale și documentele solicitate, fără ca aceasta să poată fi interpretată ca recunoaștere a unei încălcări. În acest context, la pct. 26 din Regulament, se propune completarea la final cu următoarea frază: „fără ca aceasta să poată fi interpretată ca recunoaștere a unei încălcări”.
	Nu se acceptă
Propunerea este irelevantă, or pct. 26 din proiectul Regulamentului statuează expres că solicitarea de informații trebuie să fie proporţionale şi să nu oblige persoana supusă investigaţiei să recunoască faptul că a comis o încălcare.

	
	16.
	Protecția informațiilor confidențiale trebuie întărită Dreptul de a lua cunoștință de materialele dosarului este corect recunoscut, dar proiectul ar trebui să permită, în condiții rezonabile, eliberarea de copii sau extrase din actele esențiale, cu protejarea datelor terților și a informațiilor confidențiale. De asemenea, art. 83 alin. (3) Cod administrativ prevede că „Accesul la dosarul administrativ nu este permis în cazul în care prin aceasta se afectează îndeplinirea regulamentară a sarcinilor autorităţii publice sau în cazul în care se urmăreşte protejarea unui secret ocrotit de lege ori există necesitatea protecţiei drepturilor participanţilor la procedura administrativă sau ale terţilor”. În acest context, la pct. 29 din Regulament, se propune completarea primei fraze la final cu următorul text: „cu excepția informațiilor care privesc datele terților, secretele protejate de lege sau elementele a căror divulgare ar periclita desfășurarea investigației”.   
	Se acceptă parțial 
Punctul vizat a fost modificat. Totodată, pct. 30 din proiect face trimitere la art. 83 din Codul administrativ. 


	
	17.
	Totodată, remarcăm că pct. 30 din Regulament, care stabilește că „Autoritatea publică nu eliberează copii de pe materialele dosarului, însă garantează dreptul de a lua cunoștință cu acestea, la sediul Centrului” pare să contrazică art. 83 alin. (5) Cod administrativ, potrivit căruia „În cadrul accesului la dosar participanții își pot face notițe sau copii de pe dosar. Costurile pentru copii le suportă fiecare participant în parte, ele fiind de 0,02 unități convenționale pentru fiecare pagină. Copiile de pe dosar în format electronic, precum și exemplarele documentelor electronice și copiile acestora sunt gratuite”. În acest context, la pct. 30 din Regulament, se propune excluderea sintagmei „nu eliberează copii de pe materialele dosarului, însă”.

	Se acceptă parțial. 
Punctul vizat a fost modificat.

	
	18.
	Asigurarea dreptului la avocat Drepturile persoanei investigate sunt formulate, dar dreptul la avocat nu este suficient întărit. Ca urmare, apare riscul de diminuare a garanțiilor de apărare. Se propune completarea pct. 53 la final cu următorul text: „ cu condiția informării prealabile și a acordării unui termen rezonabil pentru prezența acestuia, dacă este solicitat”.
	Precizare.	
Norma juridică este în corespundere deplină cu prevederile art. 81 alin. (13) din Legea nr. 195/2024, în confromitate cu care Persoana supusă investigației cu ieșire la fața locului poate fi asistată de avocat. Absența avocatului nu împiedică desfășurarea acțiunilor de investigație. Nefiind necesară informarea suplimentară. 

	
	19.
	Dreptul persoanei supuse investigației de a prezenta dezacord la procesul verbal al investigației la fața locului 
Spre deosebire de proiectul Regulamentului, Legea nr. 195/2024 nu prevede întocmirea procesului verbal al investigației la fața locului. Pentru a nu diminua garanțiile de apărare, introducerea acestui proces verbal ar trebui să fie însoțită de dreptul persoanei supuse investigației de a contesta, inclusiv prin prezentarea unui dezacord, constatările și rezultatele consemnate în procesul verbal respectiv, după modelul art. 28 din Legea nr. 131/2012 privind controlul de stat. De remarcat că, potrivit pct. 46 din Regulament, acest proces verbal trebuie semnat de persoana supusă investigației sau de reprezentantului legal sau împuternicit al acesteia, iar semnătura lor, în lipsa dreptului de a formula dezacord, ar putea fi percepută drept recunoaștere a constatărilor și rezultatelor consemnate în procesul verbal respectiv și, implicit, al încălcării. Totodată, remarcă că procesul-verbal al investigației la fața locului este detaliat, dar raportul cu probele digitale nu este suficient clar. Astfel, există riscul de contestare ulterioară a autenticității probelor. În acest context, se propune completarea pct. 44 la final cu următoarea frază:  „Probele digitale se ridică, se copie și se examinează cu menționarea integrității, provenienței și metodei de conservare.”
	Precizare.
Art. 82 alin. (4) din Legea nr. 195/2024, reglementează procesul verbal al investigației la fața locului.


Nu se acceptă. 
Proiectul Regulamentului reglementează procesul-verbal al investigației la fața locului ca act procedural destinat consemnării faptelor, acțiunilor întreprinse și circumstanțelor constatate în cadrul investigației, fără ca acesta să aibă semnificația unei constatări definitive a existenței unei încălcări sau a unei recunoașteri a acesteia de către persoana supusă investigației. 
Semnarea procesului-verbal confirmă doar luarea la cunoștință de conținutul acestuia, iar refuzul de a semna nu afectează drepturile procedurale ale persoanei. În acest sens, pct. 48 reglementează expres situația refuzului de semnare sau a lipsei persoanei, prevăzând transmiterea unui exemplar al procesului-verbal în termen de cel mult 5 zile lucrătoare. Persoana supusă investigației beneficiază de toate garanțiile procedurale prevăzute de Legea nr. 195/2024, inclusiv posibilitatea de a prezenta explicații, observații și probe în cadrul procedurii administrative, precum și de a contesta actele administrative emise în condițiile legii. În consecință, nu se justifică instituirea unui mecanism distinct de formulare a unui „dezacord” asupra procesului-verbal, după modelul Legii nr. 131/2012, care reglementează o procedură diferită de control.

	
	20.
	Limitele împuternicirilor inspectorilor de protecție a datelor
 La pct. 50, după cuvântul „împuternicirilor” se propune introducerea sintagmei „pct. 15 și 31”, așa cum prevede art. 81 alin. (10) din Legea nr. 195/2024. Împuternicirile inspectorilor de protecție a datelor sunt limitate de obiectul investigației.
	Se acceptă
Textul proiectului a fost completat. 

	
	21.
	La pct. 57, se propune înlocuirea textului „inspectorul de protecție a datelor, în temeiul art. 81 din Codul administrativ, propune suspendarea procedurii printr-o notă motivată, privind argumentarea necesității suspendării procedurii administrative până la emiterea actului administrativ respectiv” cu următorul text: „directorul/directorul adjunct al Centrului, în baza notei motivate a inspectorului de protecție a datelor și în temeiul art. 81 din Codul administrativ, suspendă procedura administrativă pînă la emiterea actului administrativ respectiv, efectuarea operaţiunii administrative respective sau pînă la emiterea unei hotărîri judecătoreşti definitive”. În redacția actuală lipsește mențiunea persoanei care decide suspendarea, precum și este reprodus incomplet art. 81 alin. (1) Cod administrativ.
	Se acceptă parțial.
Pct. 57 a fost expus în următoarea redacție „La finalizarea investigației, după obținerea tuturor informațiilor și analiza acestora/sau după caz, după înaintarea eventualelor obiecții asupra proiectului deciziei, Centrul emite, în termen de 30 de zile, decizia motivată cu privire la constatarea sau lipsa încălcării legislației privind prelucrarea datelor cu caracter personal şi aplicarea, după caz, a măsurilor corective şi/sau a sancţiunii pecuniare”.

	
	22.
	Decizia Centrului trebuie să includă toate elementele esențiale. Este corect că se comunică un proiect de decizie și se oferă termen pentru obiecții, dar analiza obiecțiilor nu este expres garantată. Astfel, dreptul a formula obiecții apare ca un drept formal, nu efectiv. Pentru asigurarea dreptului efectiv la apărare, proiectul de decizie și eventual decizia trebuie să conțină, în mod obligatoriu, faptele reținute, probele administrate, analiza lor juridică, motivele pentru care au fost înlăturate apărările și obiecțiile părții, precum și criteriile de individualizare nu doar a măsurii corective, dar și a sancțiunii aplicate. În acest context, la pct. 58 din Regulament, se propune completarea la final cu următoarea frază: „Decizia Centrului va conține, în mod obligatoriu, faptele reținute, probele administrate, analiza juridică, motivele pentru care au fost înlăturate apărările și obiecțiile părții, precum și criteriile de individualizare a măsurii corective sau a sancțiunii aplicate.”
	Nu se acceptă

În conformitate cu prevederile art. 81 alin (23) al Legii nr. 195/2024,  rezultatul investigației este consemnat în proiectul de decizie asupra investigației, care prevede constatarea sau lipsa încălcării, precum și măsurile corective și sancțiunile aplicate.
În altă ordine de idei, pct. 58 din Regulament prevede elementele deciziei.

	
	23.
	Se propune excluderea secțiunilor dedicate notificărilor, sancțiunilor sau modului de executare a deciziilor Centrului. Aspectele legate de notificări sunt reglementate de art. 96-114 Cod administrativ. În plus, notificarea electronică este tratată amplu, dar criteriul „adresei obținute prin alte surse” e prea larg. Există riscul de comunicare nesigură sau contestabilă. Comunicarea electronică se face la adresa declarată sau confirmată expres de destinatar ori la adresa oficială utilizată în raporturile cu autoritatea. Aspectele legate de sancțiuni sau de modul de executare a deciziilor Centrului nu țin de investigații și sunt reflectate în Regulament în mod incomplet în raport cu Legea nr. 195/2024. De exemplu, nu este tratată deloc avertizarea, care se poate dispune atunci când, în raport cu împrejurările cauzei, aceasta este suficientă și proporțională pentru atingerea scopului urmărit, fără a fi necesară aplicarea unei sancțiuni pecuniare (amenzi). În situația în care Centrul insistă totuși pe păstrarea acestui capitol în cadrul Regulamentului, atunci considerăm oportună detalierea aspectelor ce țin de modalitatea de stabilire și aplicare a sancțiunilor avînd la bază Orientările 04/2022 privind calcularea amenzilor administrative în temeiul RGPD: https://www.edpb.europa.eu/system/files/documents/2024- 01/edpb_guidelines_042022_calculationofadministrativefines_ro_0.pdf.

	Se acceptă	
Prevederile proiectului a fost revizuite. 




Precizare
Aspectele legate de sancțiuni sau de modul de executare a deciziilor Centrului vor fi reglementate detaliat prin alt act normativ.

	
	24.
	Observații de tehnică legislativă 
Proiectul conține mai multe neclarități de redactare, printre care: 
• numerotări repetate (pct. 15, pct. 60); 
• trimiteri incomplete; 
• folosirea neuniformă a termenilor „Centru”, „organ de control”, „autoritate publică”, „inspector”, „organ de investigație”; 
• formulări care ar trebui armonizate cu Legea nr. 195/2024 și cu Codul administrativ. Recomandăm o revizuire integrală a numerotării și uniformizarea terminologiei.
	Se ia act.

	Ministerul Dezvoltării
Economice și Digitalizării
al Republicii Moldova
Nr. 17-1410 din 27 aprilie 2026
	25.
	La pct. 15 și pct. 16 din proiect, se constată că mecanismul propus permite solicitarea repetată a documentelor și informațiilor pe parcursul investigației, fără a prevedea obligația Centrului de a reutiliza informațiile deja deținute sau accesibile prin mecanismele legale de schimb de date dintre autoritățile publice. În contextul obiectivelor Guvernului privind reducerea poverii administrative și digitalizarea serviciilor publice, se recomandă completarea proiectului cu prevederi care să reflecte aplicarea principiului „Once-Only”, astfel încât informațiile să fie solicitate persoanelor investigate doar în măsura în care acestea nu sunt deja disponibile autorității ori nu pot fi obținute prin platformele naționale de interoperabilitate sau alte surse oficiale prevăzute de lege. O asemenea soluție ar contribui la eficientizarea procedurii administrative și la reducerea costurilor de conformare suportate de mediul de afaceri. 

	Nu se acceptă
CNPDCP nu verifică activitatea desfășurată de un agent economic sau autoritate publică, ci legalitatea operațiunilor de prelucrare a datelor cu caracter personal, or, informații aferente acestora pot fi oferite doar de operator 
Prezentarea documentelor/ probatoriului în cadrul investigației de către participanți este un drept - garantat și respectat de către CNPDCP. 

	
	26.
	Cu referire la pct. 24, pct. 50 și pct. 52, se consideră necesară revizuirea sferei competențelor inspectorilor de protecție a datelor în vederea asigurării respectării principiului proporționalității. Formulările potrivit cărora inspectorii pot solicita acces la „orice documente”, „toate datele”, „toate informațiile” sau la sisteme informatice sunt formulate într-o manieră generală și ar putea genera interpretări excesiv de largi în raport cu scopul concret al investigației. Se recomandă ca aceste competențe să fie limitate expres la documentele, informațiile și sistemele informatice relevante și strict necesare pentru verificarea obiectului investigației.
	Nu se acceptă
Pct. 24 a fost revizuit. 
În exercitarea drepturilor și obligațiilor inspectorii de protecție a datelor respectă principiile de prelucrare a datelor cu caracter personal, necesare exercitării activității de investigare. Aceste formulări sunt conforme prevederilor Legii nr. 195/2024, în special art. 60 alin. (1) lit. e) și f).

	
	27.
	Totodată, se observă că drepturile persoanei supuse investigației sunt reglementate într-o manieră relativ restrânsă, acestea rezumându-se, în esență, la obligația de cooperare și la drepturi procedurale generale, fără a reflecta în mod suficient garanțiile procesuale specifice unei proceduri de control. În acest sens, se recomandă reevaluarea acestor prevederi în vederea asigurării unui echilibru corespunzător între prerogativele autorității de supraveghere și drepturile efective ale persoanei investigate.

	Nu se acceptă
Drepturile prevăzute în Regulament sunt confome celor reglementate de Legea nr. 195/2024 (art. 81 alin. (12))

	
	28.
	Sub aspectul transformării digitale, se propune completarea pct. 7 lit. a) prin instituirea unui mecanism de cooperare și schimb de informații între Centrul Național pentru Protecția Datelor cu Caracter Personal și autoritatea competentă în domeniul securității cibernetice, pentru situațiile în care notificările privind încălcarea securității datelor cu caracter personal reprezintă concomitent incidente de securitate cibernetică. O asemenea reglementare ar contribui la evitarea suprapunerii competențelor și la asigurarea unei reacții instituționale coordonate. 

	S-a luat act.

Ținem să remarcăm că CNPDCP are încheiat un acord de colaborare cu Agenția Securitate Cibernetică.

	
	29.
	Totodată, cu referire la pct. 28, pct. 31 și pct. 35, se constată că procedura investigației cu ieșirea la fața locului este construită preponderent în raport cu infrastructurile informatice localizate fizic la sediul persoanei investigate, fără a reglementa particularitățile investigațiilor care vizează sisteme informatice găzduite în infrastructuri cloud sau furnizate în regim Software as a Service (SaaS). În condițiile în care o parte semnificativă a operațiunilor de prelucrare a datelor cu caracter personal se desfășoară prin asemenea infrastructuri, inclusiv în afara teritoriului Republicii Moldova, se recomandă completarea regulamentului cu prevederi privind accesul la distanță, cooperarea cu furnizorii serviciilor cloud și mecanismele aplicabile în cazul infrastructurilor găzduite în alte jurisdicții. 

	
Nu se acceptă
Atricolul 50 din Legea nr. 195/2024 prevede aspectele cooperării internațională în domeniul protecției datelor cu cararcater personal.




	
	30.
	De asemenea, se consideră oportună completarea pct. 15, precum și a prevederilor referitoare la administrarea și arhivarea probelor digitale (inclusiv pct. 44), cu cerințe minime privind securitatea cibernetică aplicabilă registrului electronic al investigațiilor și dosarelor electronice gestionate de Centru, prin instituirea unor măsuri privind controlul accesului, jurnalizarea operațiunilor, criptarea datelor și, după caz, utilizarea infrastructurilor guvernamentale securizate. 
	Precizare

 CNPDCP  duce evidența electronică a investigațiilor în ordinea pct. 15 din Regulament și nu deține careva sisteme/registre informaționale distincte ale investigațiilor și a dosarelor electronice.


	
	31.
	La pct. 62–64, formularea potrivit căreia comunicarea actelor poate avea loc la o adresă electronică „obținută prin alte mijloace/surse” este insuficient de clară și previzibilă, putând genera incertitudini privind caracterul oficial al comunicării și momentul de la care încep să curgă termenele procedurale. În vederea consolidării securității juridice și a uniformizării practicii administrative, se recomandă ca proiectul să stabilească expres canalele oficiale de comunicare electronică și condițiile în care acestea pot fi utilizate.
	Se acceptat

Potrivit pct. 60 din proiect actele în procedura de investigare vor fi comunicate părților la adresa electronică comunicată de aceștia. Totodată, pct 65 a fost modificat.


	Ministerul Afacerilor Interne al Republicii Moldova 
Nr. 23/ 2817 din 14 iulie 2026
	32.
	La proiectul notei de fundamentare: 1. La pct. 2.1 din nota de fundamentare există o disensiune dintre afirmațiile autorului precum că „odată cu adoptarea Legii nr. 195/2024…, care urmează să intre în vigoare în 23 august 2026 și „…prevederile Legii nr. 195/2024, care a intrat în vigoare recent”, aspect care necesită a fi revizuit. Or, cele două afirmații sunt contradictorii și creează incertitudine asupra situației juridice existente la momentul elaborării proiectului.
	S-a luat act.

	
	33.
	Pct. 2.2 menționează că lipsa Regulamentului poate genera inconsecvențe în aplicare, dificultăți pentru inspectori, lipsă de predictibilitate, vicii de procedură. Aceste afirmații au caracter declarativ și nu sunt susținute prin argumente concrete. Respectiv, se recomandă completarea notei cu exemple concrete privind dificultățile întâmpinate în aplicarea Ordinului directorului Centrului Național Pentru Protecția Datelor cu Caracter Personal nr. 25/2024 cu privire la aprobarea Regulamentului privind controlul legalității prelucrării datelor cu caracter personal (în continuare – Ordinul nr. 25/2024) sau cu indicarea expresă a prevederilor Legii nr. 195/2024 cu privire la protecția datelor cu caracter personal (în continuare Legea nr. 195/2024) care nu mai pot fi puse în aplicare prin regulamentul actual. 
	Nu se acceptă.
Regulmentul a fost elaborat în strictă conformitate cu art. 16 din Legea nr. 100/2017, nefiind necesară includerea unor exemple suplimentare, având drept scop executarea Legii nr. 195/2024, fiind un cardu legal nou pentru Republica Moldova. 

	
	34.
	La pct. 3, autorul afirmă că reprezintă elemente noi evidența electronică, înregistrarea audio, protecția comunicării avocat-client, suspendarea procedurii etc. Totuși, nota nu explică de ce aceste mecanisme sunt necesare, care este problema pe care o soluționează și de ce soluția aleasă este cea optimă. Prin urmare, cerința de motivare a soluțiilor normative lipsește, motiv pentru care se recomandă completarea notei cu justificarea fiecărei soluții noi. 
	Nu se acceptă. 
Elementele indicate de autorul avizului se regăsesc în Legea nr. 195/2024, aceste fiind doar dezvoltate în normele proiectului Regulamentului.

	
	35.
	La pct. 3.2, autorul afirmă că singura soluție viabilă este adoptarea unui regulament nou. Totuși, analiza opțiunilor alternative este formală, nefiind analizată posibilitatea modificării Ordinului nr. 25/2024, contrar art. 30 din Legea nr. 100/2017 cu privire la actele normative care amintește despre analiza efectivă a alternativelor și argumentarea respingerii acestora.
	Nu se acceptă.
Ordinul nr. 25/2024 nu poate fi modificat, deoarece prin noua Lege nr. 195/2024 s-au modificat de concept atribuțiile de investigare a CNPDCP, motiv pentru care a fost necesar de a veni cu un act normativ nou.   
Mai mult, în corespundere cu art. 63 alin.(1) din Legea nr. 100/2017. 
Legea nr. 195/2024 prevede aceleași condiții la prelucrarea datelor cu caracter personal atât pentru sectorul public, cât și pentru sectorul privat. Respectiv, indiferent de sector, impactul va fi același 
 

	
	36.
	Argumentările autorului incluse la pct. 4.1 și pct. 4.3 privind impactul asupra sectorului public și asupra sectorului privat sunt aproape identice, însă acestea reprezintă două categorii distincte de impact. Or, impactul asupra autorității publice trebuie analizat separat de impactul asupra operatorilor și persoanelor împuternicite. 
	Se acceptă.
Nota de fundamentare a fost fompletată cu următorul text:
Implementarea prevederilor Regulamentului nu va genera impact administrativ sau financiar suplimentar asupra sectorului public, privat și social.
Proiectul va contribui la uniformizarea procesului de investigare a încălcărilor securității datelor cu caracter personal, fără a implica costuri suplimentare pentru destinatarii normei.


	
	37.
	Compartimentul privind impactul asupra datelor cu caracter personal descrie în detaliu procedura investigației, dar nu conține o analiză a riscurilor de prelucrare și nici justificarea măsurilor de minimizare a acestora, în contextul în care anume aceasta reprezintă scopul compartimentului.
	

Obiectul proiectului nu implică analiza riscurilor de prelucrare, în condițiile în care regulamentul vine în aplicarea Legii nr. 195/2024.


	
	38.
	Prevederea de la pct. 8 care precizează că adoptarea ordinului nu necesită modificarea altor acte normative, contravine pct. 2 din proiectul de ordin care abrogă Ordinul nr. 25/2024. Respectiv, la acest compartiment se recomandă indicarea expresă că proiectul abrogă Ordinul nr. 25/2024. 
	S-a luat act

	
	39.
	La proiectul de ordin:
 Temeiul legal al proiectului se limitează exclusiv la art. 81 din Legea nr. 195/2024. Din punct de vedere al tehnicii legislative, se recomandă completarea temeiului legal cu norma care prevede expres competența directorului de a aproba actul administrativ. 
	Nu se acceptă

Competența directorului de a aproba prezentul ordin rezultă din atribuțiile generale conferite de actul normativ de organizare și funcționare a instituției, nefiind necesară existența unei dispoziții exprese pentru fiecare act administrativ emis în exercitarea acestor atribuții. Prin urmare, temeiul legal invocat este suficient pentru fundamentarea proiectului de ordin.

	
	40.
	Referitor la forma actului, se reține că aprobarea Regulamentului prin ordinul Directorului Centrului Național pentru Protecția Datelor cu Caracter Personal este admisibilă, în măsura în care actul este emis în temeiul și pentru executarea legii. Cu toate acestea, preambulul proiectului de ordin indică doar art. 81 din Legea nr. 195/2024, normă care reglementează instituția investigației, fără a reflecta în mod complet temeiul de competență pentru emiterea actului normativ subsecvent. În acest sens, se recomandă completarea preambulului cu trimitere la art. 65 alin. (1) lit. d) din Legea nr. 195/2024, care conferă Directorului Centrului competența de a emite ordine, decizii și dispoziții în temeiul și în scopul executării legii, precum și la art. 89 alin. (3) din aceeași lege, care instituie obligația Centrului de a aproba actele normative necesare pentru executarea legii. O asemenea completare este necesară pentru consolidarea temeiului juridic al proiectului și înlăturarea oricăror incertitudini privind competența formală de aprobare a Regulamentului.
	Se acceptă. 

 


	
	41.
	Pct. 3 al proiectului stabilește că ordinul intră în vigoare la 23 august 2026. Totuși, nota de fundamentare nu justifică de ce este necesară o intrare în vigoare ulterioară și dacă această dată coincide cu intrarea în vigoare a Legii nr. 195/2024. Prin urmare, se consideră necesară completarea corespunzătoare a notei de fundamentare. 
	Precizare

Conform ordinului Regulamentul se publică în Monitorul Oficial al Republicii Moldova și va intra în vigoare la data de 23 august 2026.

	
	42.
	La proiectul regulamentului: 
Capitolul I se propune de a fi completat cu un punct nou și anume „La efectuarea investigațiilor Centrul respectă principiile legalității, proporționalității, imparțialității, oficialității, cooperării loiale cu participanții la procedură, dreptului la apărare și dreptului de a fi audiat, prevăzute de Codul administrativ.”
	Nu se acceptă

CNPDCP este obligat să respecte principiile legalității, proporționalității, imparțialității, oficialității, cooperării loiale cu participanții la procedură, dreptului la apărare și dreptului de a fi audiat, prevăzute de Codul administrativ, fără  a fi necesară reiterarea/dublarea expresă a acestora în proiectul de ordin. Aceste principii sunt direct aplicabile în activitatea autorităților administrative și guvernează desfășurarea procedurilor administrative în temeiul legii. 

	
	43.
	Proiectul utilizează o serie de noțiuni cu caracter procedural care nu sunt definite nici în Legea nr. 195/2024, nici în cuprinsul Regulamentului, deși acestea sunt determinante pentru aplicarea unitară a actului. Or, potrivit art. 45 alin. (1) lit. c) din Legea nr. 100/2017, dispozițiile generale ale actului normativ pot explica termeni și defini concepte, iar potrivit art. 54 alin. (1) lit. h) din aceeași lege, în cazul în care o noțiune sau un termen poate avea înțelesuri diferite, proiectul trebuie să stabilească semnificația acestuia în contextul reglementării. În special, noțiunea de „delegație de efectuare a investigației cu ieșire la fața locului” nu este clarificată sub aspect juridic, deși din esența textului rezultă că aceasta reprezintă actul de împuternicire a inspectorilor de protecție a datelor pentru efectuarea investigației la fața locului, iar nu o delegație în sensul legislației muncii sau al altor norme procedurale. În vederea asigurării previzibilității și evitării interpretărilor divergente, se recomandă completarea Regulamentului cu o secțiune dedicată noțiunilor utilizate sau, după caz, completarea pct. 3 cu definirea termenilor procedurali proprii actului, inclusiv: „delegație de efectuare a investigației cu ieșire la fața locului”, „persoană supusă investigației”, „investigație cu ieșire la fața locului”, „notă de autosesizare”, „rezoluțiune de conexare”, „participanți la procedura de investigație” și „dosar de investigație”.
	Nu se acceptă

Noțiunile sunt utilizate în sensul lor obișnuit și conform Legii nr. 195/2024 și Codului administrativ, fiind determinabile din contextul dispozițiilor regulamentului și din cadrul normativ aplicabil. 

	
	43.
	Pct. 1 stabilește că Regulamentul este elaborat „în scopul implementării prevederilor Legii nr. 195/2024”. Formularea este una prea generală și nu indică expres temeiul juridic al elaborării actului. Or, potrivit Legii nr. 100/2017 privind actele normative, actele normative subordonate trebuie să indice expres temeiul legal în baza căruia sunt adoptate. Totodată, se recomandă precizarea domeniului de aplicare al Regulamentului, în vederea evidențierii faptului că acesta reglementează exclusiv procedura investigațiilor efectuate în aplicarea Legii nr. 195/2024. În acest sens, se propune comasarea primelor două puncte ale Regulamentului și expunerea pct. 1 în următoarea redacție: „1. Prezentul Regulament este elaborat în temeiul art. 81 din Legea nr. 195/2024 privind protecția datelor cu caracter personal și stabilește procedura de efectuare a investigațiilor de către Centrul Național pentru Protecția Datelor cu Caracter Personal în domeniul de aplicare al prezentei legi.”
	Nu se acceptă

În preambulul ordinului este indicat temeiul legal al aprobării Regulamentului.



	
	44.
	Definiția expusă la pct. 4 reproduce aproape fidel conținutul art. 81 alin. (1) din Legea nr. 195/2024. Totuși, regulamentul nu trebuie să dubleze dispozițiile legii decât dacă acest lucru este indispensabil pentru înțelegerea procedurii. 
	Nu se acceptă

Textul expus la pct. 4 din proiect este justificat de necesitatea asigurării clarității și accesibilității Regulamentului, întrucât acesta facilitează înțelegerea obiectului și domeniului de aplicare a procedurii.

	
	45.
	La pct. 4: 
- sintagma „Investigația reprezintă activitatea de colectare şi administrare a informațiilor...” este definită restrâns, deoarece investigația nu constă doar în colectarea informațiilor, ci și în administrarea probelor, verificări, audieri, examinări. 
- propoziția a treia, se propune revizuirea sintagmei „pot fi verificate orice aspecte”, întrucât aceasta conferă normei un caracter excesiv de general și poate crea aparența unei competențe discreționare nelimitate a inspectorilor de protecție a datelor. În vederea respectării principiilor clarității, previzibilității și securității juridice, precum și a delimitării competențelor exercitate în cadrul investigației, se recomandă ca verificările să fie circumscrise obiectului investigației și atribuțiilor conferite Centrului prin Legea nr. 195/2024. În acest sens, se propune reformularea ultimei propoziții după cum urmează: 
„În cadrul investigațiilor pot fi verificate aspectele relevante pentru obiectul investigației, în limitele competențelor conferite Centrului prin Legea nr. 195/2024 și alte acte normative aplicabile.”
	
Se acceptă

	
	46.
	La pct. 6, 
- la primul alineat, considerăm oportună simplificarea textului, în vederea evitării repetițiilor și asigurării unei redactări mai clare și mai concise. În acest sens, propunem expunerea acestuia in următoarea redacție: 
,, În cazul plângerilor, investigația se inițiază după finalizarea procedurii de examinare preliminară, dacă, în baza informalilor și probelor prezentate de persoana vizată, precum și a altor informalii relevante acumulate în cadrul examinării preliminare, există temeiuri rezonabile de a suspecta o încălcare a legislației privind prelucrarea datelor cu caracter personal. " 
-al doilea alineat menționează despre „…rezoluția de conexare (potrivit Anexei nr. 1)…”. Totuși, examinând în ansamblu proiectul regulamentului, se constată că o astfel de anexă la regulament lipsește. 

	Nu se acceptă

 Propunerea nu este relevantă și nu modifică raționamentele din pct. 6 din redacția Regulamentului.





Se acceptă

	
	47.
	La pct. 7: 
 la lit. b) sunt aplicabile observațiile formulate la pct. 3 al prezentului aviz privind utilizarea termenului „orice”. În acest sens, se propune revizuirea sintagmei „orice alte informații” și înlocuirea acesteia cu o formulare care să delimiteze mai clar categoriile de informații ce pot constitui temei pentru inițierea unei investigații din oficiu.








 lit. d) operează cu noțiunea de „audit”, însă nu e clar dacă auditul reprezintă o investigație, o metodă de control sau un instrument de evaluare. Noțiunea necesită delimitare juridică mai clară or, în lipsa acesteia, pot apărea dificultăți de aplicare;
	
Nu se acceptă
Enumerarea sau delimitarea exhaustivă a oricăror informații nu este oportună, întrucât ar putea restrânge nejustificat competențele CNPDCP de a valorifica informații pertinente obținute din surse diverse și ar afecta eficiența activității de prevenire, investigate etc.
Această terminologie este stabilită la art. 81 alin. (3) lit. b) din Legea nr. 195/2024.


Nu se acceptă 
Legea nr. 195/2024 prevede la art. 60 
Centrul are competențe de a efectua investigații sub formă de audituri privind protecția datelor.


	
	48.
	Potrivit pct. 8, propunerea de inițiere se face prin notă de autosesizare, nefiind stabilit însă conținutul minim al notei, în contextul în care regulamentul stabilește numeroase cerințe pentru alte acte (delegație, proces-verbal etc.), însă nu și pentru nota de autosesizare. Prin urmare, se recomandă completarea normei. 
	Nu se acceptă

În conformitate cu prevederile art. 81 alin. (3) lit. b) din Legea nr. 195/2024 și ale pct. 8 din Regulament, nota de autosesizare se întocmește doar în cazul în care circumstanțele sau informațiile deținute indică în mod rezonabil asupra unei posibile încălcări a legislației privind prelucrarea datelor cu caracter personal.
Prin urmare, nota de autosesizare va reflecta circumstanțele și informațiile relevante care au stat la baza autosesizării și care justifică inițierea investigației.
În acest sens, elementele esențiale ale notei rezultă din prevederile legale menționate și din circumstanțele concrete care au determinat autosesizarea, nefiind necesară stabilirea în Regulament a unei liste exhaustive a elementelor obligatorii ale acesteia.	


	
	49.
	Pct. 10 prevede că persoana vizată este informată despre inițierea investigației, dar nu stabilește termenul de informare, modalitatea comunicării sau forma actului de comunicare. În lipsa acestor elemente pot exista practici diferite.

	Se acceptă

Punctul 10 a fost modificat în corespundere cu pct. 6 din Sinteză 

	
	50.
	La pct. 11 din Regulament se propune revizuirea normei, întrucât aceasta utilizează sintagma „condițiile stabilite la pct. 7”, deși pct. 7 nu stabilește condiții de inițiere a investigației, ci enumeră temeiurile care pot justifica inițierea unei investigații din oficiu. În vederea asigurării corelării terminologiei utilizate în cuprinsul proiectului, se recomandă înlocuirea referirii la „condițiile stabilite la pct. 7” cu o formulare corespunzătoare conținutului normei respective. 
Totodată, se consideră oportună completarea dispoziției prin reglementarea elementelor obligatorii pe care trebuie să le cuprindă dispoziția de inițiere a investigației din oficiu, similar modului în care proiectul stabilește conținutul minim al delegației de efectuare a investigației cu ieșirea la fața locului. O asemenea reglementare ar contribui la asigurarea transparenței procedurii, a previzibilității actului administrativ și a unei aplicări uniforme a normei.
	Se ia act.
Pct. 11 a fost exclus din proiect.


	
	51.
	La pct. 12 din Regulament, in vederea utilizării unei terminologii unitare și specifice limbajului normativ, precum și pentru sporirea preciziei juridice a normei, se propune expunerea textului în următoarea redacție: „Inspectorul de protecție a datelor desemnat să efectueze investigația este obligat să informeze de îndată conducerea Centrului despre existența unui conflict de interese sau a unor circumstanțe care pot genera un conflict de interese, în condițiile legislației aplicabile, pentru ca aceasta să decidă, după caz, înlocuirea inspectorului ori modificarea componenței echipei de investigație.”

	Vezi pct. 7 din Sinteză. 


	
	52.
	La pct. 13 din Regulament, în vederea asigurării preciziei reglementării și a utilizării unei terminologii juridice adecvate, se propune substituirea textului „nu stabilește comiterea unei încălcări a” cu textul „nu constituie o constatare a încălcării”, întrucât inițierea unei investigații nu echivalează cu constatarea existenței unei încălcări, ci reprezintă doar declanșarea procedurii de verificare a circumstanțelor cauzei.
	Nu se acceptă.
Propunerea nu modifică în esență prevederea din proiect.

	
	53.
	 La pct. 14 se consideră necesară completarea normei, întrucât aceasta reglementează posibilitatea dispunerii unei limitări temporare sau a unei interdicții asupra prelucrării datelor cu caracter personal până la emiterea deciziei finale, fără a stabili criteriile obiective în baza cărora poate fi dispusă măsura, condițiile de proporționalitate, durata acesteia, modalitatea de revocare sau de încetare și obligația motivării actului administrativ prin care aceasta se dispune. Având în vedere că o asemenea măsură poate conduce, în anumite situații, la restrângerea semnificativă sau chiar la imposibilitatea desfășurării unor activități de prelucrare necesare exercitării atribuțiilor legale ale operatorului, inclusiv ale unei autorități sau instituții publice, înainte de emiterea deciziei prin care se constată existența unei încălcări, se recomandă completarea normei cu garanții procedurale suficiente care să asigure aplicarea măsurii în mod necesar, proporțional și motivat, precum și posibilitatea verificării legalității acesteia în condițiile legii.
	vezi pct. 8 din Sinteză. 

	
	54.
	La pct. 15: 
· se constată o eroare de numerotare a proiectului, acesta conținând două puncte distincte cu același număr, aspect ce urmează a fi corectat în conformitate cu cerințele Legii nr. 100/2017 cu privire la actele normative. 

· se consideră oportună completarea reglementării referitoare la evidența electronică a investigațiilor. Deși proiectul instituie obligația Centrului de a ține evidența electronică a investigațiilor, acesta nu stabilește aspectele privind administrarea acesteia, inclusiv subdiviziunea responsabilă de gestionarea evidenței, persoanele autorizate să aibă acces, condițiile și limitele accesului, termenul de păstrare a datelor, precum și măsurile tehnice și organizatorice necesare pentru asigurarea securității și confidențialității datelor cu caracter personal. Având în vedere că această evidență conține date cu caracter personal și informații aferente procedurilor de investigație, se recomandă reglementarea expresă a acestor aspecte, în vederea asigurării respectării principiilor responsabilității, integrității și confidențialității prelucrării datelor cu caracter personal. 


· se propune revizuirea textului pct. 15 (după renumerotarea proiectului), prin substituirea sintagmei „ia în considerare prioritar posibilitatea efectuării acesteia”, deoarece investigația nu se realizează prin simpla solicitare a documentelor sau informațiilor, ci prin administrarea și evaluarea ansamblului probelor relevante pentru stabilirea situației de fapt. Solicitarea documentelor și a informațiilor reprezintă doar una dintre modalitățile de administrare a probelor în cadrul procedurii de investigație. În acest sens, se propune expunerea primei fraze în următoarea redacție: „La efectuarea investigației, Centrul examinează, cu prioritate, posibilitatea obținerii documentelor și a altor informații direct de la persoana supusă investigației, precum și de la alte persoane implicate sau prin alte metode care permit obținerea informațiilor relevante pentru efectuarea investigației.” 

.se recomandă revizuirea celei de-a doua fraze, prin înlocuirea sintagmei „necesitatea de a răspunde în scris” cu o formulare care să reflecte obligația legală de cooperare a persoanei supuse investigației: 
„În solicitare se indică obligația persoanei supuse investigației de a coopera cu Centrul și termenul în care informațiile și documentele solicitate urmează să fie prezentate, cu anexarea, după caz, a copiilor certificate pentru conformitate cu originalul.” 
	Se ia act.





Vezi pct. 30 din Sinteză














Nu se acceptă.
Propunerea nu schimbă în esență prevederea normei.











Nu se acceptă.

Prevederea din proiect corespunde art. 82 alin.(2) din Legea nr. 195/2024. 

	
	55.
	Pct. 17 prevede că necooperarea persoanei investigate constituie factor agravant la stabilirea cuantumului amenzii. Circumstanțele agravante trebuie să fie stabilite prin lege, iar un act normativ inferior nu poate introduce criterii noi de individualizare a sancțiunii dacă legea nu conferă expres această competență. Respectiv, se recomandă verificarea temeiului legal corespunzător din Legea nr. 195/2024. În lipsa unui asemenea temei, prevederea urmează a fi exclusă. 
	Nu se acceptă. 
Art. 87 alin. 2 lit. f) prevede: 
În scopul aplicării unei amenzi, precum și al determinării cuantumului amenzii, se iau în considerare, în fiecare caz particular, următoarele circumstanțe:
f) gradul de cooperare cu Centrul pentru a remedia încălcarea și a atenua posibilele efecte negative ale încălcării;

	
	56.
	Pct. 18 menționează că, în cazul necooperării, inspectorul stabilește situația de fapt pornind de la plângere și materialele acumulate. Această normă creează impresia că simpla necooperare permite constatarea încălcării exclusiv pe baza susținerilor petentului. Pentru a exclude orice dubiu, norma va reglementa expres că inspectorul este obligat să administreze toate probele disponibile și să respecte principiul cercetării obiective a faptelor. Or, potrivit principiului cercetării din oficiu, consacrat de art. 22 alin. (1) din Codul administrativ, autoritatea administrativă are obligația de a stabilească din oficiu toate circumstanțele relevante ale cauzei și de a administra probele necesare pentru adoptarea unei decizii legale și temeinice. Necooperarea persoanei investigate nu exonerează autoritatea de această obligație și nu poate constitui, prin ea însăși, temei pentru fundamentarea concluziilor exclusiv pe baza afirmațiilor din plângere sau a informațiilor deja existente în dosar. Totodată, menționăm că art. 82 alin. (3) din Legea nr. 195/2024, instituie obligația persoanei supuse investigației de a coopera cu Centrul, prin furnizarea răspunsurilor la întrebări factuale și a documentelor solicitate, fără a fi obligată să recunoască săvârșirea unei încălcări.

	Se  acceptă parțial.

Cuvântul „sau” a fost exlus.


	
	57.
	La pct. 19, se propune revizuirea redacției normei prin substituirea sintagmei „poate solicita” cu sintagma „este în drept să solicite”, în vederea utilizării unei terminologii juridice unitare. Totodată, norma necesită completare, întrucât nu rezultă cu suficientă claritate dacă prezentarea reprezentanților entității controlate sau a persoanei fizice la audiere constituie o obligație ori o facultate. În cazul în care prezentarea este obligatorie, se recomandă reglementarea expresă a consecințelor neprezentării nejustificate, pentru asigurarea clarității și previzibilității procedurii de investigație.
	Se acceptă parțial. 
Terminologia utilizată corespunde Legii nr. 195/2024.
Pct. 19 a fost modificat. 
Totodată, cooperarea/necooperarea în cadrul investigației va fi luată în considerere, în cazul în care va constatată încălcarea, drept circumstanță la determinarea amenzii. 


	
	58.
	Prin pct. 21 se introduce procesul-verbal de examinare a probelor electronice, însă fără a fi stabilite elementele obligatorii ale acestui proces-verbal. În lipsa unui conținut minim, aplicarea acestui act poate deveni neuniformă. Astfel, se recomandă reglementarea expresă a conținutului acestuia sau anexarea unui model.
	Se ia act. 
Aceste acțiuni vor fi reglementate prin proceduri interne.  

	
	59.
	Pct. 22 reglementează utilizarea înregistrării audio atunci când declarațiile nu sunt consemnate în procesul-verbal, fără a fi clar cine păstrează înregistrarea, perioada de păstrare, modalitatea de acces sau situațiile în care poate fi multiplicată. Având în vedere că înregistrarea constituie probă, aceste aspecte sunt necesar a fi incluse.
	Se ia act. 
Aceste acțiuni vor fi reglementate prin proceduri interne.  


	
	60.
	Norma prevăzută în pct. 23 este excesivă și neproporțională deoarece în cadrul unei proceduri administrative de investigație, nu este justificată includerea unei formule standard de avertizare privind răspunderea penală prevăzută la art. 352¹ din Codul penal. O astfel de avertizare poate crea impresia eronată că orice declarație sau orice neconcordanță din declarațiile oferite în cadrul procedurii administrative poate atrage răspunderea penală, deși persoana audiată oferă, de regulă, explicații sau informații necesare documentării faptelor și nu declarații în sensul normei penale.
 În sensul celor indicate supra, este necesar de accentuat că potrivit art. 6 din Codul administrativ, procedura administrativă este activitatea autorităților publice cu efect în exterior, îndreptată spre examinarea condițiilor, pregătirea și emiterea unui act administrativ individual, spre examinarea condițiilor, pregătirea și încheierea unui contract administrativ sau examinarea condițiilor, pregătirea și întreprinderea unei măsuri strict de autoritate publică. La fel, procedura administrativă este reglementată și de actul normativ special aplicabil, iar drepturile și obligațiile participanților trebuie să rezulte exclusiv din aceste acte normative.
 În consecință, un regulament intern nu poate institui, prin analogie cu procesul penal, obligații sau avertizări care nu sunt prevăzute de lege. Prin urmare, este suficient și adecvat ca, înainte de audiere, participantul să fie informat, sub semnătură, cu privire la efectuarea înregistrării audio, la drepturile și obligațiile sale în cadrul procedurii administrative, precum și la scopul prelucrării declarațiilor sau informațiilor furnizate, fără includerea unei avertizări privind răspunderea penală, în lipsa unui temei legal expres aplicabil acestei proceduri. 
	Vezi pct. 12 din Sinteză.  

	
	61.
	La pct.24, autorul proiectului prevede că inspectorul de protecție a datelor, are dreptul să solicite, asigurând confidențialitatea informației, de la persoanele juridice de drept public şi de drept privat şi de la persoanele fizice orice documente şi informații necesare, fără să poată fi invocată confidențialitatea urmăririi penale, a secretului bancar, a secretului comercial, a secretului fiscal, a secretului medical, a secretului profesional. Precizăm că în privința informațiilor și documentelor care fac obiectul unor regimuri juridice speciale, inclusiv al confidențialității urmăririi penale, secretului bancar, secretului comercial, secretului fiscal, secretului medical sau secretului profesional, accesul inspectorului urmează a fi realizat în condițiile și cu respectarea prevederilor din Codul de procedură penală. Astfel, pct. 24 necesită a fi revizuit în vederea reglementării exprese a acestor situații și a corelării sale cu normele din Codul de procedură penală.
	Nu se acceptă. 
Prevederea reflectă expres art. 82 alin. (1) din Legea nr. 195/2024. 

Mai mult, art. 15 alin. (2) din Codul de procedură penală prevede că, p
relucrarea datelor cu caracter personal în cadrul procesului penal se efectuează în conformitate cu prevederile Legii nr. 133 din 8 iulie 2011 privind protecţia datelor cu caracter personal. 

	
	62.
	Pct. 25 prevede că termenul de prezentare a informațiilor este de cel puțin 5 zile lucrătoare, însă nu este prevăzută posibilitatea reducerii termenului în situații urgente sau prelungirea acestuia în funcție de complexitatea solicitării. Prin urmare, se recomandă corelarea cu principiul proporționalității și cu prevederile pct. 50 lit. c), care permit prelungirea termenului. 
	Se acceptă. 
Vezi pct. 14 din Sinteză. 

	
	63.
	Cu referire la pct. 28, considerăm oportună restructurarea acestuia prin separarea condițiilor de efectuare a investigației la fața locului de garanțiile procedurale aferente informării persoanei supuse investigației, inclusiv prin completarea cu un nou pct. 28¹. Astfel, pct. 28 ar urma să aibă următorul cuprins: 
„Doar în cazul insuficienței documentației şi a informațiilor deținute pentru a stabili respectarea legislației de către persoana supusă investigației, Centrul realizează investigația cu ieșirea la fața locului, prin emiterea unei delegații în acest sens. Investigația la fața locului poate fi efectuată numai dacă există indicii că pot fi găsite documente sau pot fi obținute informații considerate necesare pentru investigarea presupusului caz de încălcare a legislației privind protecția datelor cu caracter personal, inițiată prin dispoziție.” Iar pct. 28¹ ar urma să aibă următorul cuprins: 
„Existența indiciilor prevăzute la pct. 28 nu presupune divulgarea informațiilor a căror comunicare ar putea compromite desfășurarea investigației. Totodată, persoana supusă investigației este informată cu privire la temeiul legal, temeiul inițierii investigației, obiectul, scopul şi aspectele ce urmează a fi investigate, în condițiile art. 81 alin. (8) din Legea nr. 195/2024 privind protecția datelor cu caracter personal.” Așadar, în forma actuală acest articol îmbină condițiile materiale pentru efectuarea investigației la fața locului precum și garanțiile procedurale privind informarea persoanei investigate. Or, ultima sintagmă „fapt care nu necesită a fi demonstrat persoanei supuse investigației”, nu corespunde art. 81 alin. (8) din Legea nr. 195/2024, care prevede expres că delegația de efectuare a investigației trebuie să cuprindă, între altele, temeiul inițierii investigației, obiectul, scopul și aspectele ce urmează a fi investigate. Prin urmare, deși existența indiciilor rezonabile nu presupune divulgarea informațiilor sau probelor a căror comunicare ar putea compromite investigația, persoanei investigate trebuie să îi fie comunicate elementele esențiale care îi permit să cunoască limitele și temeiul măsurii dispuse și să își exercite efectiv dreptul la apărare.

	Nu se acceptă. 
Pct. 28 din proiect corespunde prevederilor art. 81 alin. (7) din Legea nr. 195/2024. 



	
	64.
	La pct. 29 din Regulament, se propune revizuirea sintagmei „de a realiza personal copii ale documentelor aflate în dosar”, întrucât aceasta nu este corelată cu terminologia utilizată de Codul administrativ. Potrivit art. 83 alin. (5) din Codul administrativ, participanții la procedura administrativă au dreptul să își facă notițe sau să obțină copii de pe dosarul administrativ, în condițiile prevăzute de lege. În vederea asigurării unei reglementări unitare și evitării unor interpretări privind modalitatea de exercitare a acestui drept, se recomandă revizuirea redacției normei prin utilizarea unei formulări conforme cu prevederile Codului administrativ.

	Se acceptă. 
A doua propoziție din pct. 29 din proiect a fost exclusă. 

	
	65.
	La pct.30 se instituie o restricționare ilegală a drepturilor persoanei, fiind în contradicție directă cu Codul administrativ. Prin urmare, refuzul general și a priori al Centrului de a elibera copii este o depășire a atribuțiilor și o ilegalitate. Un regulament intern (act subordonat legii) nu poate anula un drept acordat expres de o lege organică (Codul administrativ). Codul administrativ permite restricționarea accesului la dosar sau refuzul de a elibera copii doar în cazuri excepționale, analizate individual, și nicidecum printr-o regulă generală aplicată tuturor. Conform art. 83 din Codul administrativ, accesul sau eliberarea de copii pot fi refuzate doar dacă sar aduce atingere îndeplinirii sarcinilor autorității publice (ex: investigația este în curs de desfășurare și divulgarea prematură ar distruge probele). 
	Se acceptă.
Cuvintele „nu eliberează copii de pe materialele dosarului, însă”  au fost excluse. 

	
	66.
	Pct. 31 stabilește că investigația la fața locului se desfășoară de minimum doi inspectori, în baza unei delegații, însă nu motivează de ce este obligatorie participarea a doi inspectori și nu prevede excepțiile aplicabile în situații obiective, cum ar fi imposibilitatea desemnării/participării celui de-al doilea inspector. 
	Nu se acceptă. 
Desfășurarea investigației la fața locului de către minimum doi inspectori reprezintă o garanție a obiectivității, imparțialității și transparenței activității de investigare, precum și un mecanism de reducere a riscului unor eventuale contestări privind modul de constatare a faptelor.
Cerința este instituită pentru a asigura desfășurarea corespunzătoare a investigației și credibilitatea rezultatelor acesteia.


	
	67.
	Potrivit pct. 32, în cazul refuzului de primire a delegației se întocmește un act în prezența a doi martori, iar prezența martorilor nu este necesară dacă există înregistrare audio-video. Nu este clar dacă aceștia pot fi angajați ai Centrului Național pentru Protecția Datelor cu Caracter Personal sau trebuie să fie persoane independente. Pentru evitarea contestării actelor procedurale, acest aspect trebuie reglementat expres. 
	Nu se acceptă. 
Reglementarea expresă a calității sau apartenenței instituționale a martorilor nu este necesară, întrucât rolul acestora este exclusiv de a confirma faptul refuzului, iar nu de a participa la efectuarea investigației sau de a aprecia asupra constatărilor inspectorilor.

	
	68.
	Pct. 33 prevede că orice constatare se consemnează într-un proces-verbal, dar acesta nu stabilește dacă lipsa consemnării atrage nulitatea constatării sau imposibilitatea utilizării acesteia ca probă. 
	Nu se acceptă. 
Instituirea expresă a unor sancțiuni procedurale, precum nulitatea constatării sau inadmisibilitatea acesteia ca probă, excedează obiectului reglementării și nu este necesară, întrucât efectele nerespectării cerințelor procedurale se apreciază în conformitate cu cadrul normativ aplicabil și cu circumstanțele fiecărui caz concret.

	
	69.
	La pct. 37 autorul propune reglementarea potrivit căreia „Centrul poate” solicita un mandat judecătoresc, instituind astfel o normă cu caracter permisiv, care acordă inspectorului o marjă largă de apreciere. O asemenea formulare poate genera riscuri de interpretare neuniformă a normei și de aplicare diferențiată în practică. În acest context, considerăm oportună reexaminarea formulării propuse, în vederea stabilirii unei obligații clare sau, după caz, a unor condiții expres determinate în care inspectorul urmează să prezinte informațiile/documentele respective. Această abordare este necesară și prin prisma art. 54 din Legea nr. 100/2017 cu privire la actele normative, potrivit căruia textul actului normativ trebuie să fie formulat clar, concis și fără echivoc, astfel încât să nu lase loc interpretărilor arbitrare. 
	Nu se acceptă. 
Formularea invocată este conformă art. 81 alin. (17) din Legea nr. 195/2024. 

	
	70.
	Pct. 40 stabilește că, dacă persoana nu este de acord cu continuarea investigației după ora 17:00, se stabilește de comun acord o altă dată, dar lipsește procedura aplicabilă dacă părțile nu ajung la un acord. Această omisiune poate bloca desfășurarea investigației, motiv pentru care se recomandă reglementarea expresă a acestei situații. 
	Se acceptă. 
Acest aspect la pct. 40 a fost reformulat.

	
	71.
	În conformitate cu pct. 41, rezultatul audierii este consemnat într-un proces-verbal, dar norma nu prevede dreptul persoanei de a formula obiecții asupra conținutului procesului-verbal înainte de semnare. Această garanție este reglementată de numeroase proceduri administrative și este recomandată și în prezenta procedură. 
	Nu se acceptă. 
În procesul verbal de audiere se aconsemnează declarațiile făcute de persoană, fără careva concluzii ale inspectorului, respectiv se consideră irelevantă formularea obiecțiilor asupra conținutului procesului-verbal înainte de semnare. Mai mult, drepturile procedurale ale persoanei audiate sunt garantate de cadrul normativ general aplicabil.


	
	72.
	La pct. 42 se stabilește că investigația se încheie prin întocmirea procesului-verbal. Din punct de vedere conceptual, formularea este contestabilă. De fapt, investigația se finalizează cu emiterea deciziei Centrului, iar procesul-verbal reprezintă doar actul de constatare. Se consideră necesară reformularea prevederii, ca să fie clar că investigația la fața locului se încheie prin întocmirea procesuluiverbal, iar procedura administrativă – cu emiterea deciziei. 
	Nu se acceptă. 
Formularea actuală este suficient de clară în contextul reglementării și nu impune reformularea propusă, neexistând un risc real de confuzie între etapa investigației la fața locului și finalizarea procedurii administrative. 
Mai mult, art. 81 alin. (23) din Legea nr. 195/2024 prevede că, rezultatul investigației este consemnat în proiectul de decizie asupra investigației.

	
	73.
	Pct. 43 enumeră elementele obligatorii ale procesului-verbal, însă lipsesc unele elemente, precum ora începerii și finalizării investigației (este prevăzută numai durata investigației), persoanele prezente, eventualele obiecții formulate de persoana investigată. Aceste elemente sunt importante pentru verificarea legalității procedurii. 
	Nu se acceptă. 
Termenul „durata investigației” se referă la perioada de timp necesară pentru desfășurarea unei investigații, de la începutul acesteia până la finalizare.

	
	74.
	Pct. 45 reglementează procedura privind documentele sigilate care conțin comunicări protejate dintre avocat și client. Suplimentar, norma stabilește că directorul Centrului decide asupra caracterului protejat al comunicării. Din punct de vedere conceptual, această soluție este incorectă or, directorul Centrului este conducătorul autorității care desfășoară investigația și care urmează să emită decizia asupra fondului cauzei. În aceste condiții, atribuirea competenței de a decide dacă anumite înscrisuri beneficiază de protecția secretului profesional poate pune la îndoială imparțialitatea procedurii.
	Nu se acceptă. 
Această prevedere a fost preluată din art. 83 din Legea nr. 195/2024.

	
	75.
	La pct. 46 și 48, se propune revizuirea sintagmelor „reprezentanții legali sau desemnați ai entității controlate” și „reprezentantul legal sau desemnat al entității controlate”, întrucât acestea nu acoperă ipoteza efectuării investigației la fața locului în privința persoanelor fizice. Se recomandă ajustarea redacției, astfel încât dispozițiile respective să fie aplicabile atât persoanelor juridice, cât și persoanelor fizice supuse investigației.
	Se acceptă parțial. 
Pct. 46 și 48 a fost reformulat. 

	
	76.
	Pct. 47 stabilește modalitatea de înmânare a procesului-verbal, însă nu stabilește termenul în care copia trebuie înmânată atunci când persoana este prezentă. Astfel, se recomandă completarea normei cu sintagma „imediat după întocmire”. 
	Nu se acceptă.

În funcție de circumstanțele concrete, poate fi necesar un interval de timp pentru verificarea conținutului procesului-verbal, consemnarea observațiilor, semnarea acestuia ori îndeplinirea altor formalități procedurale, astfel încât instituirea unui termen imperativ de înmânare imediată nu este oportună.


	
	77.
	Pct. 49 prevede că orice imixtiune în activitatea inspectorului este interzisă și se pedepsește conform legislației. Această normă are caracter declarativ atâta timp cât Regulamentul nu stabilește cine aplică sancțiunea sau ce act normativ sancționează imixtiunea. 
	Nu se acceptă. 
Prevederea corespunde prevederilor art. 81 alin. (24) din Legea nr. 195/2024.  

	
	78.
	La pct. 50: 
  - lit. b), potrivit proiectului inspectorul are dreptul „să aibă acces în orice spații și încăperi legate de obiectul și scopul investigației...” Articolul 29 din Constituția Republicii Moldova garantează inviolabilitatea domiciliului. Chiar dacă textul menționează „aflate în proprietatea sau folosința persoanelor supuse investigației” (care pot fi persoane juridice), riscul apare în cazul persoanelor fizice (de exemplu, programatori care lucrează de acasă sau entități care își au sediul social într-un apartament). Intrarea într-un spațiu privat sau sediu comercial fără consimțământul entității și în absența unei autorizații judecătorești (mandat) încalcă standardele CEDO privind protecția domiciliului și a sediului de afaceri (Niemietz v. Germany). Pentru a nu fi un abuz, acest drept trebuie strict condiționat de o hotărâre de judecată în caz de refuz al controlului. 










· lit. c) prevede că termenul acordat persoanei trebuie să fie rezonabil și poate fi prelungit. Această normă contravine pct. 25, unde se stabilește un termen minim de 5 zile. Cele două prevederi urmează a fi corelate, corespunzător obiecției propuse la pct. 17 din aviz; 

· potrivit lit. d), inspectorul poate efectua înregistrări audio și/sau video, însă fără a fi stabilit regimul juridic al acestor înregistrări, precum termenul de păstrare, accesul persoanelor, distrugerea acestora, precum și includerea în dosar. Aceste precizări sunt necesare pentru protecția datelor cu caracter personal; 









· la lit. f), pentru a clarifica dacă textul „să solicite sprijinul subdiviziunilor abilitate ale Ministerului Afacerilor Interne, care sunt obligate să acorde asistența necesară inspectorilor de protecție a datelor pentru efectuarea investigației” se află în albia prevederilor legale, se va identifica actul normativ de unde derivă această obligație și se va include în textul normei.

	Nu se acceptă
La art. 81 alin. (16) din Legea nr. 195/2024 prevede că, accesul inspectorilor de protecţie a datelor în domiciliul sau reşedinţa persoanei fizice în lipsa consimţământului acesteia se permite numai în baza mandatului judecătoresc emis în condiţiile alin. (17)–(20) şi prezentat persoanei fizice respective. 
Astfel, pct. 36 din proiectul Regulamentului prevede că “Accesul inspectorilor de protecţie a datelor în domiciliul sau reşedinţa persoanei fizice în lipsa consimţământului acesteia se permite numai în baza mandatului judecătoresc emis în condiţiile expuse la art. 81 alin. (17)–(20) din Legea nr. 195/2024 şi prezentat persoanei fizice respective. “.

 


Pct. 25 din proiect a fost completat




Nu se acceptă.
Includerea propunerii autorului avizului a unor prevederi detaliate privind termenul de păstrare, accesul, distrugerea sau includerea în dosarul investigației a înregistrărilor audio și/sau video nu este necesară, aceste aspecte fiind reglementate de cadrul normativ general privind protecția datelor cu caracter personal și de normele aplicabile documentării și păstrării materialelor aferente investigației.

Nu se acceptă.
Prevederea corespunde prevederilor art. 81 alin. (10) lit. f) din Legea nr. 195/2024 .

	
	79.
	Pct. 51 reglementează obligațiile inspectorilor, care par a fi formulate foarte succint. Astfel, se consideră necesară completarea cu obligativitatea respectării următoarelor principii: respectarea confidențialității, proporționalitatea măsurilor, imparțialitatea, evitarea conflictului de interese dar și respectarea termenelor procedurale.

	Se acceptă parțial. 
Pct. 51 din proiect a fost completat cu, după cum urmează:
d) să nu divulge conţinutul documentelor şi al informaţiilor de care a luat cunoştinţă în procesul efectuării investigației, precum şi să nu utilizeze asemenea documente sau informaţii în scopuri care nu au legătură cu obiectul şi scopul investigației, decât în condiţiile legii;
e) să aprecieze obiectiv şi echidistant toate aspectele care fac obiectul investigației;


  

	
	80.
	Pct. 52 descrie drepturile persoanei investigate, dar lipsesc unele garanții procedurale importante, precum dreptul de a: o formula obiecții asupra proceselor-verbale; o solicita administrarea unor probe; o primi copii ale înregistrărilor efectuate; o solicita recuzarea inspectorului în condițiile legii.

	Se acceptă parțial.
Pct. 52 din proiect a fost completat, după cum urmează:
e) să fie informată referitor la drepturile şi obligațiile sale; 
f) să solicite recuzarea inspectorului de protecție a datelor. 
Alte drepturi sunt prevezute în textul proiectului (spre ex. pct. 29 - dreptul de acces la materialele dosarului și de efectuare a copiilor).


	
	81.
	La pct.53, potrivit textului „absența avocatului nu împiedică desfășurarea acțiunilor”, încalcă dreptul fundamental al persoanei și anume, dreptul de a fi asistat (în mod special de un avocat), care garantează că orice persoană se poate bucura de asistență juridică de specialitate pe parcursul unui proces, proceduri administrative sau interacțiuni cu autoritățile. Pentru a fi constituțională, norma ar trebui să prevadă un termen fix și rezonabil de așteptare (ex. până la 2 ore) dacă persoana solicită expres prezența apărătorului.
	Nu se acceptă. 
Norma corespunde prevederilor art. 81 alin. (13) din Legea nr. 195/2024.

	
	82.
	La pct. 54: 
· se impune revizuirea redacției celui de-al doilea enunț, în vederea asigurării clarității și preciziei normei, precum și a unui echilibru procedural între participanții la procedura de investigație. În forma propusă, proiectul prevede doar informarea persoanei vizate cu privire la prelungirea termenului de efectuare a investigației și la motivele acesteia, fără a reglementa informarea operatorului sau, după caz, a persoanei împuternicite de operator supuse investigației, deși acestea sunt participante la procedura administrativă și sunt direct vizate de desfășurarea investigației. În acest sens, se propune expunerea enunțului în următoarea redacție: 
„Centrul informează persoana vizată, precum și operatorul sau, după caz, persoana împuternicită de operator supusă investigației despre prelungirea termenului de efectuare a investigației și despre motivele care au determinat această prelungire.” 

· se consideră necesară completarea normei cu prevederi privind procedura de prelungire a termenului de efectuare a investigației. În forma actuală, proiectul stabilește doar durata inițială a investigației și posibilitatea prelungirii acesteia, fără a reglementa autoritatea competentă să dispună prelungirea, forma actului prin care aceasta se dispune, obligația comunicării actului participanților la procedură și posibilitatea contestării acestuia, după caz. În lipsa acestor elemente, procedura de prelungire a termenului de efectuare a investigației rămâne incomplet reglementată, fapt ce poate genera incertitudini în aplicarea normei și poate afecta previzibilitatea procedurii administrative. 

·  în vederea asigurării unei reglementări complete, se recomandă completarea pct. 54 cu dispoziții care să stabilească expres: - autoritatea competentă să dispună prelungirea termenului investigației; actul administrativ prin care se dispune prelungirea; - obligația comunicării acestuia persoanei vizate și operatorului sau, după caz, persoanei împuternicite de operator; - posibilitatea contestării actului, în măsura în care acesta produce efecte juridice asupra participanților la procedură.
 
	Se acceptă. 
Pct. 54 a fost completat. 
Vezi și pct. 6 din Sinteză.  













Nu se acceptă. 
Propunerea nu se consideră oportună reglementarea distinctă și exhaustivă, în cuprinsul Regulamentului, a tuturor aspectelor procedurale aferente prelungirii termenului de efectuare a investigației, acestea urmând să fie aplicate în conformitate cu prevederile legislației în vigoare și a procedurilor interne ale CNPDCP.

Se acceptă parțial.
Pct.54 din proiect a fost modificat.

	
	83.
	Pct. 55 nu stabilește dacă, după prezentarea obiecțiilor, inspectorul este obligat să le examineze și să răspundă argumentat fiecărei obiecții. În lipsa unei asemenea obligații, etapa consultării riscă să devină formală.
 
	Nu se acceptă. (a devenit 56)
Legea nu prevede obligația să răspundă argumentat fiecărei obiecții, fiind suficient ca obiecțiile și argumentele invocate să fie reflectate în actul final al investigației. 
  

	
	84.
	Pct. 58 reglementează lista elementelor obligatorii ale deciziei, unul dintre elementele pe care trebuie să îl conțină decizia fiind după caz, referire la explicațiile persoanei supuse investigației şi/sau ale angajaților acesteia. Totuși, lipsește obligația de motivare a respingerii argumentelor invocate de persoana investigată. Această cerință rezultă din Codul administrativ și ar trebui reflectată expres în regulament. 
	Nu se acceptă. 
Prevederile pct. 57 și pct. 58 din Regulament se interpretează și se aplică în coroborare cu prevederile Codului administrativ și ale Legii nr. 195/2024. Decizia emisă la finalizarea investigației este un act administrativ motivat, iar obligația de motivare, inclusiv obligația de a examina argumentele și obiecțiile relevante prezentate de persoana supusă investigației, rezultă direct din legislația aplicabilă.


	
	85.
	Numerotarea expusă la pct. 60 se va revedea având în vedere că proiectul conține două puncte distincte, cu același număr. 

	Se ia act. 

	
	86.
	Tot la pct. 60 se utilizează sintagma „orice formă de comunicare adecvată”. Aceasta este vagă or, normele privind comunicarea actelor administrative trebuie să fie previzibile. Astfel, se recomandă enumerarea expresă a modalităților de comunicare sau trimiterea la Codul administrativ. 

	Nu se acceptă. 
Formularea corespunde prevederilor legislației în vigoare, or Codul civil la art. 22 alin. (2), dar și art. 96 din Codul administrativ conține acceași sintagmă. 

	
	87.
	La pct. 64, se constată că instituirea unei prezumții de recepționare a actelor electronice, prin considerarea documentului electronic ca fiind recepționat din momentul intrării acestuia la adresa electronică a destinatarului, poate afecta exercitarea efectivă a dreptului la contestare. O asemenea reglementare permite curgerea termenelor procedurale fără certitudinea că destinatarul a luat efectiv cunoștință de conținutul actului administrativ, în special în cazul utilizării unor adrese electronice ocazionale sau neverificate.

	
Se acceptă parțial.

Potrivit pct. 60 din proiect actele în procedura de investigare vor fi comunicate părților la adresa electronică comunicată de aceștia. Totodată, pct 65 a fost modificat. 

	
	88.
	La pct. 66 se recomandă completarea normei cu obligația Centrului de a evalua, la aplicarea măsurilor corective, impactul acestora asupra exercitării atribuțiilor legale ale operatorului sau ale persoanei împuternicite de operator, precum și asupra continuității funcționării sistemelor informaționale esențiale administrate de acestea. O asemenea completare este necesară pentru asigurarea aplicării principiului proporționalității și evitarea afectării nejustificate a activităților desfășurate în temeiul legii.
	Nu se acceptă. 
Legea nr. 195/2024 nu prevede astfel de obligație pentru CNPDCP

Aplicarea măsurilor corective de către Centru se realizează în conformitate cu prevederile Legii nr. 195/2024. La stabilirea măsurilor corective, Centrul ține cont de circumstanțele concrete ale cazului și de natura și gravitatea încălcării constatate.

	
	89.
	Pct. 67 prevede posibilitatea emiterii unei avertizări atunci când există doar posibilitatea producerii unei încălcări. Respectiv, se consideră necesară precizarea criteriilor în baza cărora se apreciază existența acestui risc. În lipsa unor criterii obiective, aplicarea avertizării poate deveni neuniformă. 
	Nu se acceptă 

Pct. 67 transpune dispozițiile art. 60 alin. (2) lit. a) din Legea nr. 195/2024, care conferă Centrului competența de a emite avertizări în atenția unui operator sau a unei persoane împuternicite de operator cu privire la posibilitatea ca operațiunile de prelucrare preconizate să încalce dispozițiile legii (operațiuni care încă nu au avut loc).
Legea nu stabilește criterii exhaustive pentru aprecierea existenței unei asemenea posibilități, lăsând această evaluare la aprecierea Centrului, în funcție de circumstanțele fiecărui caz concret și de informațiile disponibile la momentul exercitării competențelor sale. 
În aceste condiții, introducerea în actul normativ secundar a unor criterii exhaustive de apreciere nu este oportună, întrucât ar restrânge nejustificat competența conferită Centrului prin lege și nu ar permite acoperirea diversității situațiilor practice care pot apărea.


	
	90.
	Pct. 68 reglementează efectuarea unei noi investigații dacă măsurile corective nu au fost executate, dar nu este clar dacă noua investigație are același obiect sau reprezintă o procedură distinctă.
	Se acceptă. 
A fost modificat pct. 58 (acum a devenit pct. 59) din Regulament fiind completat continutul deciziei cu textul: 
“12) măsurile care urmează a fi aplicate în cazul nerespectării sau neexecutării unei măsuri corective dispuse de Centru, în conformitate cu prevederile art. 88 alin. (3) din Legea nr. 195/2024, inclusiv, după caz, informarea cu privire la aplicarea sancțiunilor pecuniare.”. Totodată, au fost efectuate modificări la  pct. 69.
 

	
	91.
	 La final se recomandă completarea Regulamentului cu dispoziții privind modalitatea de cooperare dintre inspectorul de protecție a datelor și persoana responsabilă cu protecția datelor desemnată de operator, în măsura în care aceasta a fost desemnată potrivit legii. O asemenea reglementare ar contribui la desfășurarea eficientă a investigației și la valorificarea rolului persoanei responsabile cu protecția datelor, în conformitate cu atribuțiile prevăzute de art. 39 din Legea nr. 195/2024.
	Nu se acceptă. 
Sarcinile responsabilului cu protecția datelor sunt prevezute expres la art. 39 din Legea nr. 195/2024.
Totodată, prezentul proiect de Regulament are ca obiect reglementarea procedurii de efectuare a investigațiilor de către Centru și nu a raporturilor funcționale dintre inspectorul de protecție a datelor și persoana responsabilă cu protecția datelor desemnată de operator.


	Agenția Rezerve Materiale
Nr. 47/06-579 din 13.04
	92.
	Conform uzanțelor de redactare a dispozițiilor normative, considerăm oportună înlocuirea, la pct. 1 din proiectul Ordinului, a textului ,,se anexează" cu expresia ,,conform anexei".
	Se acceptă. 
Au fost efectuate modificări 

	
	93.
	Potrivit art. 52 alin. (2) din Legea nr. 100/2017 cu privire la actele normative, punctele, de regulă, nu au denumire, se expun fără utilizarea cuvântului ,,punct" și se însemnează consecutiv cu numere ordinare, exprimate prin cifre arabe, urmate de punct, de la începutul și până la sfârșitul actului normativ. În acest context, proiectul necesită a fi ajustat sub aspectul structurii, iar elementele sale structurale urmează a fi redactate și numerotate în conformitate cu cerințele art. 52 din Legea nr. 100/2017.
	Se ia act.

	
	94.
	La pct. 6 din Regulament, primul enunț, considerăm oportună simplificarea textului, în vederea evitării repetițiilor și asigurării unei redactări mai clare și mai concise. În acest sens, propunem expunerea acestuia în următoarea redacție: ,,În cazul plângerilor, investigația se inițiază după finalizarea procedurii de examinare preliminară, dacă, în baza informațiilor și probelor prezentate de persoana vizată, precum și a altor informații relevante acumulate în cadrul examinării preliminare, există temeiuri rezonabile de a suspecta o încălcare a legislației privind prelucrarea datelor cu caracter personal."
	Vezi pct. 46 din Sinteză.

	
	95.
	La pct. 12 din Regulament, în vederea utilizării unei terminologii unitare și specifice limbajului normativ, precum și pentru sporirea preciziei juridice a normei, se propune expunerea textului în următoarea redactare: ,,Inspectorul de protecție a datelor desemnat să facă parte din echipa de investigație are obligația de a informa, în prealabil, conducerea Centrului despre existența unor circumstanțe care pot genera un conflict de interese, potrivit legislației aplicabile, în legătură cu investigația pentru care a fost desemnat, în vederea modificării componenței echipei de investigație."

	Se acceptă. 
Vezi pct. 7 din Sinteză. 


	
	96.
	La pct. 13 din Regulament, în vederea asigurării preciziei reglementării, se propune substituirea textului ,,nu stabilește comiterea unei încălcări a" cu textul ,,nu constituie o constatare a încălcării", astfel subliniindu-se faptul că inițierea unei investigații nu echivalează cu stabilirea existenței unei încălcări, ci reprezintă doar declanșarea procedurii de verificare a circumstanțelor cauzei.

	Nu se acceptă

Vezi pct. 52 din Sinteză

	
	97.
	La pct. 15 din Regulament, se propune substituirea sintagmei ,,duce evidența electronică" cu textul ,,asigură ținerea evidenței electronice", aceasta fiind mai adecvată limbajului juridic și normativ. Totodată, se recomandă revizuirea structurii frazei, după cum urmează: ,,Centrul asigură ținerea evidenței electronice a investigațiilor prin consemnarea următoarelor informații:".
	Precizare.
Vezi pct. 30 din Sinteză.

	
	98.
	La pct. 15 din Regulament (se constată o eroare de numerotare, care urmează a fi corectată odată cu ajustarea structurii proiectului în conformitate cu cerințele Legii nr. 100/2017), se propune revizuirea sintagmei ,,ia în considerare prioritar posibilitatea efectuării acesteia", deoarece investigația nu se efectuează propriu-zis prin solicitarea documentelor, ci se realizează prin administrarea și examinarea probelor și informațiilor obținute prin diferite metode.
În acest sens, se propune reformularea textului după cum urmează: ,,La efectuarea investigației, Centrul examinează, cu prioritate, posibilitatea obținerii documentelor și a altor informații direct de la persoana supusă investigației, precum și de la alte persoane implicate, sau prin alte metode care permit obținerea informațiilor relevante pentru investigație."
	Se ia act. 

	
	99.
	La pct. 46 și 48 din Regulament, se propune revizuirea sintagmelor ,,reprezentanții legali sau desemnați ai entității controlate" și ,,reprezentantul legal sau desemnat al entității controlate", întrucât acestea nu acoperă situația efectuării investigației la fața locului în privința persoanelor fizice. Se recomandă ajustarea redactării pentru a asigura aplicabilitatea normelor față de toate categoriile de persoane supuse investigației.
	Se acceptă. 
Pct. 46 și 48 a fost reformulat. 


	
	100.
	La pct. 54 din Regulament, al doilea enunț, se consideră necesară revizuirea redactării, întrucât formularea propusă nu este suficient de reușită din punct de vedere juridic. În acest sens, se propune reformularea enunțului după cum urmează: ,,Centrul informează persoana vizată despre prelungirea termenului de efectuare a investigației, precum și despre motivele care au determinat această prelungire."
	Se acceptă. 
Pct. 54 a fost completat. 
Vezi și pct. 6 din Sinteză.  


	
	101.
	La pct. 57 din Regulament, după textul ,,propune suspendarea procedurii printr-o notă motivată,", prepoziția ,,privind" urmează a fi substituită cu sintagma ,,care va conține".
	Nu se acceptă.
Vezi modificările menționate la pct. 20 din Sinteză.  

	
	102.
	La pct. 60 din Regulament, se constată o eroare de numerotare a punctelor, care urmează a fi corectată odată cu ajustarea structurii și numerotării întregului text al proiectului la cerințele Legii nr. 100/2017.
	Se ia act. 

	
	103.
	Pe marginea modificărilor propuse la pct. 64 din Regulament, se constată că instituirea unei prezumții de recepție automată a actelor electronice, prin considerarea documentului electronic ca fiind recepționat în momentul intrării acestuia la adresa electronică a destinatarului, poate afecta exercitarea efectivă a dreptului de contestare. Aceasta permite curgerea termenelor procedurale fără certitudinea luării efective la cunoștință a actului de către destinatar, în special în cazul adreselor electronice utilizate ocazional sau neverificate.
	Se acceptă. 
Vezi argumentarea de la pct. 87 din Sinteză. 

	
	104.
	În vederea asigurării conformității proiectului cu cerințele Legii nr. 100/2017, se impune revizuirea și redactarea întregului text al proiectului sub aspectul corectării erorilor gramaticale și sintactice.
	Se ia act. 

	Asociația Businessului European
Nr. 81-26/NC din 15.07.2026
	105.
	În conformitate cu art. 16 alin. (2) din Legea nr. 100/2017 cu privire la actele normative, „actele normative ale autorităţilor administraţiei publice centrale de specialitate şi ale autorităţilor publice autonome sunt emise sau aprobate numai în temeiul şi pentru executarea legilor și a hotărârilor Parlamentului, a decretelor Preşedintelui Republicii Moldova, a hotărârilor şi ordonanţelor Guvernului. Actele normative respective se limitează strict la cadrul stabilit de actele normative de nivel superior pentru executarea cărora se emit sau se aprobă şi nu pot contraveni prevederilor actelor respective. În clauza de adoptare a actelor normative ale autorităţilor administraţiei publice centrale de specialitate şi ale autorităţilor publice autonome se indică expres actul normativ superior în temeiul căruia acestea sunt emise sau aprobate”.
În acest sens, art. 81 din Legea nr. 195/2024 privind protecția datelor cu caracter personal este indicat ca clauză care întemeiază adoptarea Regulamentului, însă nu se specifică expres alineatul, litera sau punctul la care se face referință. Așadar, analizând prevederile art. 81 din Legea nr. 195/2024, nu există prevederi legale care ar conferi dreptul Centrului Național pentru Protecția Datelor cu Caracter Personal (în continuare, CNPDCP) de a aproba un astfel de act normativ.
În acest sens, Regulamentul privind efectuarea investigației trebuie aprobat sub forma unui regulament intern care determină conduita subdiviziunilor Centrului.

	Se acceptă. 
Au fost efectuate modificări conform propunerilor Ministerului Justiției. 


	
	106.
	Pct. 1 din proiectul ordinului, urmează a fi exclus, având în vedere faptul că conform art. 16 alin. (2) din Legea nr. 100/2017 cu privire la actele normative, actele normative ale autorităţilor administraţiei publice centrale de specialitate şi ale autorităţilor publice autonome sunt emise sau aprobate numai în temeiul şi pentru executarea legilor și a hotărârilor Parlamentului, a decretelor Preşedintelui Republicii Moldova, a hotărârilor şi ordonanţelor Guvernului.
Actele normative respective se limitează strict la cadrul stabilit de actele
normative de nivel superior pentru executarea cărora se emit sau se aprobă şi nu pot contraveni prevederilor actelor respective. În clauza de adoptare a actelor normative ale autorităţilor administraţiei publice centrale de specialitate şi ale autorităţilor publice autonome se indică expres actul normativ superior în temeiul căruia acestea sunt emise sau aprobate”.
În acest sens, art. 81 din Legea nr. 195/2024 este indicat ca clauză care
întemeiază adoptarea, însă nu se specifică expres aliniatul, litera, pct. la care se face referință. Așadar, analizând prevederile art. 81 din Legea nr. 195/2024, nu există prevederi legale care ar conferi dreptul CNPDCP de a aproba un astfel de act normativ.
Probabil s-a admis o confuzie cu starea de jure existentă în Legea nr. 133/2011 privind protecția datelor cu caracter personal, în care la art. 20 alin. (2) este prevăzut expres că controlul se efectuează în conformitate cu un regulament elaborat și aprobat de Centru. La efectuarea controlului legalității prelucrării datelor cu caracter personal de către persoanele care practică o activitate de întreprinzător, Centrul aplică prevederile prezentei legi și ale Legii nr. 131/2012
privind controlul de stat în măsura în care aceasta nu contravine prezentei legi. CNPDCP NU dispune de temei legal pentru a aproba Regulamentul privind efectuarea investigației sub forma unui act normativ opozabil cu efect în exterior;
Regulamentul privind efectuarea investigației trebuie aprobat ca forma unui regulament intern care determină conduita subdiviziunilor Centrului.
Noţiunile utilizate
Ultra vires — depăşirea de către actul subordonat (regulament) a
limitelor competenţei conferite prin legea de abilitare; adăugarea de norme pestesau contra legii.
Limitele puterii de reglementare a Centrului.
Principiu de control al legalităţii. Actul normativ subordonat (Regulamentul) poate detalia modul de exercitare a competenţelor legale, dar nu poate adăuga temeiuri, competenţe sau măsuri neprevăzute de lege şi nici schimba natura juridică a unei măsuri. În plus, un act subordonat poate reglementa doar conduita
proprie a Centrului în cursul investigaţiei (garanţiile pe care le respectă), nu şi întinderea ori modul controlului judecătoresc sau competenţe ale instanţei — acestea aparţin legii şi codurilor de procedură. Din acest motiv, recomandările de mai jos disting între ceea ce poate fi înscris în Regulament şi ceea ce reclamă intervenţie la nivel de lege sau rămâne reper de aplicare conformă.
Proiectul conține mai multe dispoziții care necesită:

• clarificare terminologică;
• corectarea numerotării;
• consolidarea garanțiilor procedurale;
• delimitarea mai precisă a competențelor de control și a limitelor acestora;
• armonizarea cu principiile legalității, proporționalității și dreptului la
  apărare.
În forma actuală, unele prevederi riscă să creeze incertitudine juridică pentru operatori, să permită interpretări excesiv de largi ale competențelor de control sau să nu ofere suficiente garanții împotriva unor măsuri intruzive ori disproporționate.
Propunere:
De a exclude din proiectul ordinului pct. 1 (aprobarea în calitate de act normativ a Regulamentului privind efectuarea
investigației și dacă este cazul, această procedură să fie modificată esențial conform comentariilor înaintate și aprobarea sub formă de regulament intern care explică conduita inspectorilor CNPDCP însă fără
efect în exterior și fără crearea unor altor drepturi și atribuții decât cele descrise de Lege).
	Nu se acceptă. 
Scopul regulamentuilui este  de a  asigura previzibilitatea/transparența  procedurii de investigare pentru persoanele supuse investigării. 


Regulamentul privind efectuarea investigației este elaborat în temeiul art. 81 din Legea nr. 195/2024, fiind încadrat oficial ca act normativ al autorității publice autonome.
Art. 16 din Legea nr. 100/2017 nu interzice acest lucru, dimpotrivă, alin. (1) al acestui articol stabilește că autoritățile publice autonome emit sau aprobă, în condițiile legii, acte normative. Iar alin. (2) impune limita esențială: actul normativ al autorității autonome trebuie să fie emis în temeiul și pentru executarea unui act normativ superior, să rămână în cadrul stabilit de acesta și să nu îl contravină. În clauza de adoptare fiind indicat expres actul normativ superior.
Respectiv, art. 16 nu este un obstacol iar Legea nr. 195/2024 acordă CNPDCP competența de reglementare subsecventă.
Astfel, din punct de vedere al tehnicii legislative:
art. 81 – este temeiul special și direct pentru Regulamentul privind efectuarea investigației;
art. 59, 60 și 65 – stabilesc misiunea, sarcinile și competențele CNPDCP și pot fundamenta necesitatea/exercitarea atribuțiilor respective;
art. 16 din Legea nr. 100/2017 – este norma generală privind competența autorității publice autonome de a emite/aproba acte normative subsecvente.
Pornind de la prevederile menționate supra, directorul CNPDCP poate aproba prin ordin Regulamentul privind efectuarea investigației, în calitate de act normativ al unei autorități publice autonome, or, regulamentul se limitează la executarea și detalierea cadrului stabilit de lege. Temeiul special și nemijlocit este art. 81 din Legea nr. 195/2024, coroborat cu art. 16 din Legea nr. 100/2017.
 


	
	107.
	Regulamentul în mare parte reprezintă o tautologie juridică care repetă
 conținutul art. 77-85 din Legea nr. 195/2024 și nu aduce o plus valoare, fapt care
 contravine art. 54 alin. (1) lit. g) din Legea nr. 100/2017.
Se propune excluderea tautologiilor juridice și normelor care descriu aceleași prevederi
 legale cu redarea unui înțeles diferit.
Prezentăm mai jos corelarea prevederilor similare după înțeles:
Inițierea investigației: pct. 5 din Regulament cu art. 77 alin. (1) din Legea nr. 195/2024;
Definiția investigației: pct. 4 din Regulament cu art. 81 alin. (1) din Legea nr. 195/2024;
Temeiul din oficiu: pct. 7 lit. a) și b) din Regulament cu art. 81 alin. (3) lit. a) și b) din Legea nr. 195/2024;
Efectuarea prioritară prin documente: pct. 15 al doilea pct. 15 din text din Regulament cu art. 81 alin. (7) din Legea nr. 195/2024;
Conținutul delegației pentru ieșirea la fața locului: pct. 31 din Regulament cu art. 81 alin. (8) din Legea nr. 195/2024;
Drepturile inspectorilor: pct. 50 lit. a)-f) cu art. 81 alin. (10) lit. a)-f) din Legea nr. 195/2024;
Drepturile și obligațiile entității supuse controlului: pct. 51 și 52 cu art. 81 alin. (11) și alin. (12) din Legea nr. 195/2024;
Programul investigațiilor la fața locului: pct. 40 cu art. 81 alin. (15) din Legea nr. 195/2024;
Mandatul judecătoresc (impedimente domiciliu): pct. 36 și 37 din Regulament cu art. 81 alin. (16) și alin. (17) din Legea nr. 195/2024;
Proiectul de decizie și obiecțiile (30 zile): pct. 55 din Regulament cu art. 81 alin. (23) din Legea nr. 195/2024;
Termenul general al investigației: pct. 54 din Regulament cu art. 81 alin. (25) din Legea nr. 195/2024;
Dreptul de a solicita informații gratuit: pct. 24 din Regulament cu art. 82 alin. (1) din Legea nr. 195/2024;
Termenul de răspuns la solicitări în scris: pct. 25 din Regulament cu art. 82 alin. (2) din Legea nr. 195/2024;
Secretul corespondenței cu avocatul (Privilege): pct. 27 din Regulament cu art. 82 alin. (4) din Legea nr. 195/2024;
Comunicarea deciziei finale: pct. 59 din Regulament cu art. 84 alin. (2) din Legea nr. 195/2024;
Termenul de executare a deciziei: pct. 70 din Regulament cu art. 85 alin. (1) din Legea nr. 195/2024.

	Nu se acceptă. 
Scopul proiectului Regulamentului este de a actualiza și detalia procedurile de investigație, aliniindu-le la prevederile Legii nr. 195/2024.


	
	108.
	Pct. 4. Inițierea investigației trebuie să fie mai bine motivată
Proiectul utilizează formula „temeiuri rezonabile” pentru inițierea investigației.
Această formulă este, în principiu, acceptabilă, dar este vagă, ceea ce ar genera un risc de inițiere arbitrară sau insuficient motivată. Criteriul ar trebui definit mai clar prin obligația de a indica:
 -faptele concrete;
-sursa informațiilor;
 -motivele pentru care se trece de la o clarificare preliminară la o investigație formală;
 -testul de necesitate și proporționalitate.
Se propune completarea primului alineat din pct. 4 al Regulamentului cu următoarea frază. „Investigația se inițiază numai în baza unei dispoziții motivate, care indică faptele relevante, sursa informațiilor, temeiul juridic și rațiunea necesității investigației.”

	Nu se acceptă. 
Vezi argumentarea de la pct. 2 din Sinteză. 

	
	109.
	Pct. 7 lit. d) 
Auditul ca al patrulea temei de investigaţie din oficiu — ultra vires
Premisa juridică. Art. 81 alin. (3) al Legii nr. 195/2024 enumeră exhaustiv trei temeiuri ale investigaţiei din oficiu (breşă; informaţii din alte surse cu suspiciune rezonabilă; cooperare internaţională). Puterea de audit este consacrată separat, la art. 60 alin. (1) lit. b) al Legii nr. 195/2024, ca modalitate/competenţă de investigare, fără procedură şi fără prag de declanşare proprii.
Analiza aplicabilităţii. Punctul 7 lit. d) al proiectului adaugă auditul — definit ca verificare sectorială proactivă, non-suspicională — între temeiurile investigaţiei din oficiu. Aceasta contrazice caracterul închis al listei de la art. 81 alin. (3) şi generează o contradicţie internă: pct. 8 şi pct. 11 din proiect cer, pentru orice dispoziţie din oficiu, „temeiuri rezonabile de a suspecta încălcarea”, condiţie logic imposibilă pentru un instrument definit ca non-suspicional.
Nu se poate opune că auditul ar fi acoperit de art. 60 alin. (1) lit. b): acea normă consacră auditul ca modalitate de investigare, dar nu autorizează importul întregului aparat coercitiv al art. 81 (intrare la faţa locului, ridicare, mandate) în absenţa pragului de suspiciune cerut de art. 81 alin. (3); contradicţia internă a proiectului rămâne, indiferent de această obiecţie.
Această calificare este confirmată chiar de nota de fundamentare, care enumeră între „elementele noi” ale proiectului „auditurile sectoriale ca formă distinctă de investigaţie din oficiu”; or, potrivit art. 71 alin. (4) din Legea nr. 100/2017, nota serveşte drept instrument de interpretare a actului — emitentul recunoaşte astfel că nu operaţionalizează o normă existentă, ci adaugă un temei nou.
Consideraţii practice. Procedura art. 81 al Legii nr. 195/2024 este poarta de acces la întregul aparat coercitiv (solicitări sub sancţiune — art. 82; intrare la faţa locului — art. 81 alin. (7),(15); ridicare de suporturi — art. 81 alin. (10) lit. e); mandate — art. 81 alin. (16)–(22)).
Întrucât intrarea în sediul persoanei juridice nu necesită mandat (art. 81 alin. (15)), calificarea unei acţiuni drept „audit” ar permite declanşarea constrângerii împotriva oricărui operator fără suspiciune şi fără control judecătoresc — tiparul clasic al fishing expedition incompatibil cu previzibilitatea cerută de art. 8 CEDO.
Se propune: Excluderea normelor prin care se referă la
audit ca temei de declanșare a investigației

	Nu se acceptă. 
Vezi argumentarea de la pct. 5 din Sinteză. 


	
	110.
	Pct. 7 lit. d) Investigațiile din oficiu pe baza surselor publice trebuie delimitate.
Utilizarea mass-mediei, internetului sau altor surse publice este utilă, însă proiectul ar trebui să prevadă expres că acestea pot constitui temei doar dacă sunt:
concrete;
verosimile;
verificabile;
suficiente pentru a justifica o suspiciune rezonabilă.
Altfel, există riscul de control pornit din informații neverificate sau neconcludente.
Se propune: La pct. 7 lit. b) din Regulament, după sintagma „pe care acestea le conțin” se propune introducerea sintagmei „sunt concrete, verosimile, datate și verificabile și”.
	Nu se acceptă. 
Norma din proiect corespunde prevederilor Art. 81 alin. (3) lit. b)  și  alin. (4) din Legea nr. 195/2024. Totodată, aceasta nu prevede ca o condiție pentru inițierea investigației ca sursele să fie verosimile, datate și verificabil, aceste aspecte urmând a fi elucidate pe parcursul investigației, la colectarea probelor. 
Mai mult, pct. 8 din proiectul Regulamentului prevede că Propunerea de efectuare a unei investigaţii din oficiu se face printr-o notă de autosesizare motivată de către inspectorul de protecție, fiind determinat că există temeiuri rezonabile pentru a suspecta încălcarea legislaţiei privind protecţia datelor cu caracter personal. 
Suplimentarea textului cu cerințe cumulative potrivit cărora informațiile trebuie să fie „concrete, verosimile, datate și verificabile” ar restrânge nejustificat competența de investigare a Centrului și ar putea împiedica inițierea unor investigații în situații în care există indicii credibile privind o posibilă încălcare, dar verificarea acestora este posibilă doar în cadrul investigației.
Totodată, nici Regulamentul (UE) 2016/679 și nici practica autorităților europene de supraveghere nu condiționează inițierea unei investigații din oficiu de existența unor informații „concrete, verosimile, datate și verificabile”, ci de existența unor indicii suficiente care justifică în mod rezonabil verificarea unei posibile încălcări. Din această perspectivă, formularea propusă în proiect este suficientă, proporțională și aliniată cadrului european.  

	
	111.
	Pct. 10 Conflictul de interese.
Conform regulamentului nu este stabilit un mecanism de recuzare a inspectorului. Deși acest drept este consacrat într-o procedură administrativă ordinară, trebuie notat că pct. 10 din regulamentul prevede informarea despre inițierea investigației doar pentru persoana vizată (reclamant), nu și pentru persoana supusă investigației, care nu află nici de existența procedurii, nici de componența echipei.
Dreptul de recuzare există pe hârtie, dar e neexercitabil dacă nu știi cine te investighează.
Așa formulată, observația lovește în două prevederi deodată.

	Nu se acceptă. 
Nu este clară obiecția. Totodată pct. 10 din proiectul Regulamentului a fost completat (vezi pct. 6 din Sinteză). 
Se va nota că prcedura de recuzare este prevăzută de art. 52, 49 și 50 din Codul administrativ. 

	
	112.
	Pct. 12
Pct. 12 reglementează exclusiv obligația inspectorului de protecție a datelor de a informa conducerea Centrului cu privire la existența unor circumstanțe care ar putea genera un conflict de interese.
Totuși, proiectul nu reglementează situația în care persoana supusă investigației consideră că există motive obiective care pot pune la îndoială imparțialitatea inspectorului desemnat și nici mecanismul procedural prin care asemenea obiecții pot fi examinate.
Lipsa unei proceduri de recuzare poate afecta percepția de imparțialitate a procedurii de investigație și poate genera litigii privind respectarea dreptului la o procedură administrativă echitabilă și a principiului bunei administrări.
Totodată, posibilitatea recuzării reprezintă o garanție procedurală importantă, menită să asigure obiectivitatea investigației și încrederea participanților în rezultatul acesteia.
Se propune completarea Regulamentului cu prevederi care să stabilească:
– dreptul persoanei supuse investigației de a formula o cerere motivată de recuzare a inspectorului;
– termenul în care poate fi formulată cererea;
– autoritatea competentă să examineze cererea;
– efectele depunerii cererii asupra desfășurării investigației;
– modalitatea de desemnare a unui alt inspector în cazul admiterii recuzării.
Introducerea unor asemenea garanții procedurale ar contribui la consolidarea principiilor imparțialității, transparenței și securității juridice în cadrul procedurilor de investigație desfășurate de Centru.



	Nu se acceptă. 
Regulamentul nu urmărește reglementarea exhaustivă a tuturor situațiilor privind conflictul de interese, ci instituie obligația de notificare și mecanismul administrativ necesar pentru înlocuirea inspectorului, cu trimitere expresă la legislația aplicabilă. Aspectele referitoare la conflictul de interese, incompatibilități și garanțiile de imparțialitate sunt guvernate de art. 44-52 din C|od administrativ și se aplică în mod corespunzător și în cadrul procedurilor desfășurate de Centru.

	
	113.
	Pct. 14 Interdicţia interimară de prelucrare „prin dispoziţie” — ultra vires
Premisa juridică. Limitarea/interdicţia prelucrării este o competenţă corectivă (art. 60 alin. (2) lit. f din Legea nr. 195/2024).
Legea nr. 195/2024 stabileşte că o încălcare se constată prin decizie a Centrului, iar dispoziţia de iniţiere a investigaţiei nu stabileşte comiterea unei încălcări (art. 81 alin. (6)); mai mult, rezultatul investigaţiei — inclusiv măsurile corective aplicate — se consemnează în decizia asupra investigaţiei (art. 81 alin. (23)).
Aşadar, măsura corectivă se dispune la finalizare, prin decizie, nu printr-o dispoziţie pre-decizională. Sintagma „temporară” din lege descrie durata măsurii (temporară vs. definitivă), nu o măsură provizorie de procedură. În tot cuprinsul art. 81 nu există temei pentru o interdicţie pre-decizională.
Analiza aplicabilităţii. Punctul 14 permite impunerea, „prin dispoziţia conducerii Centrului”, a unei limitări/interdicţii a prelucrării „până la luarea deciziei finale”.
Norma inventează o competenţă provizorie inexistentă în lege şi schimbă natura juridică a măsurii de la art. 60 alin. (2) lit. f). Nota de fundamentare confirmă caracterul de novaţie: ea enumeră între „elementele noi” „limitarea temporară sau interdicţia prelucrării până la decizia finală” — adică exact măsura provizorie pe care legea nu o prevede.
Consideraţii practice. Pentru un operator, oprirea prelucrărilor înainte de orice constatare de vinovăţie poate paraliza salarizarea sau operaţiunile cu clienţii — prejudiciu economic major fără temei de fond.
Calea de atac de 15 zile nu remediază lipsa competenţei de bază, cu atât mai mult cu cât, de regulă, contestarea nu suspendă executarea actului. Ingerinţa pune în discuţie art. 8 CEDO şi art. 1 din Protocolul nr. 1 (protecţia bunurilor/activităţii economice).
Suplimentar, rămâne neclar, care este durata maximă a măsurii, dacă și cum se revizuiește măsura?
Pentru comparație, art. 66 GDPR admite măsuri provizorii doar în procedură de urgență, motivat, cu valabilitate de cel mult 3 luni.
În lipsa acestor precizări, pentru un operator a cărui activitate depinde de prelucrare, măsura echivalează cu o suspendare de facto a activității înainte de orice constatare de vinovăție.
Se propune: Eliminarea fie revizuirea pct. 14.
Limitarea/interdicţia prelucrării să fie dispusă exclusiv prin decizia asupra investigaţiei (art. 60 alin. (2) lit. f; art. 81 alin. (23) ale Legii nr. 195/2024).
În subsidiar, dacă legiuitorul primar ar dori o măsură interimară, aceasta necesită temei în lege și nu în regulament, şi trebuie însoţită de audiere prealabilă şi de un mecanism efectiv de protecţie provizorie.

	Se ia act. 
Prevederile au fost partial modificate, vezi pct. 9 din sinteză 
Art.60 alin. (2) lit. f) nu stabilește că limitarea/interdinția este o măsură dispusă la încheierea investigației. Această poate fi dispusă în orice moment al investigației, dacă există suspiciuni că prelucrarea prezintă riscuri iminente pentru drepturile persoanei vizate. Este o măsură corectivă provizorie, or așteptarea finalizării investigației ar putea compromite protecția efectivă a persoanelor.  

	
	114.
	Pct. 14 Măsurile provizorii trebuie reglementate mai strict
Posibilitatea de limitare temporară sau interdicție a prelucrării trebuie însoțită de:motivare detaliată; durată determinată; reexaminare periodică; posibilitatea de contestare efectivă; criterii clare de necesitate și proporționalitate.
Altfel, există riscul de afectare disproporționată a activității operatorului.
Se propune: la pct. 14 din Regulament, după prima frază se propune completarea cu următoarea frază:
„Măsura provizorie se dispune numai dacă este necesară, proporțională în raport cu riscul identificat, motivată distinct, limitată în timp și supusă reexaminării periodice”.

	Nu se acceptă

Posibilitatea de limitare vizată în proiect presupune examinarea în ansamblu a mai multor aspecte - natura, domeniul de aplicare, contextul și gravitatea faptei, prin emiterea unei dispoziții motivate în acest sens. 
Textul propus nu operează o modificare de fond a prevederilor expuse în proiect, întrucât nu schimbă conținutul normativ, întinderea sau efectele juridice a normei deja prevăzute.   


	
	115.
	Pct. 15 Evidența electronică a investigațiilor La pct. 15 din Regulament, Se propune expunerea articularea corectă a literelor a-d.
	Se ia act. 

	
	116.
	Pct. 16 Solicitările suplimentare de informații pot fi repetate fără limită și fără necesitate
Fiecare solicitare suplimentară să fie motivată și să indice necesitatea informațiilor noi.

	Nu se acceptă. 
Pct. 16 are ca scop asigurarea desfășurării eficiente și complete a investigației, permițând inspectorului de protecție a datelor să solicite informații și documente suplimentare ori de câte ori acestea se dovedesc necesare pentru clarificarea circumstanțelor cauzei. Necesitatea unor solicitări succesive poate rezulta din informațiile și documentele prezentate pe parcursul investigației, fără ca aceasta să poată fi anticipată de la momentul formulării solicitării inițiale.

	
	117.
	Pct. 17 Dubla sancționare a necooperării
Pct. 17 din Regulament prevede că, în cazul lipsei răspunsului la solicitările Centrului, inspectorul constată încălcarea art. 31 și art. 82 alin. (3) din L195 (încălcare autonomă, sancționabilă cu amendă conform art. 88 alin. (1) lit. a)), iar la finalizarea cazului aceeași necooperare se reține și ca factor agravant la determinarea cuantumului amenzii pentru fapta principală.
Una și aceeași conduită produce astfel două consecințe punitive — o dată ca încălcare distinctă, a doua oară ca circumstanță de agravare. În plus, automatismul („va constata", „fiind considerată drept factor agravant") elimină aprecierea de la caz la caz cerută de art. 90 alin. (2) lit. f) din L195, care tratează gradul de cooperare drept criteriu de individualizare, nu drept agravantă obligatorie.
Mai mult, redacția propusă poate afecta dreptul la apărare și dreptul de a nu contribui la propria incriminare, garantate de art. 21 și 26 din Constituție, art. 14 alin. (3) lit. g) din Pactul internațional cu privire la drepturile civile și politice și jurisprudența CEDO (Funke c. Franței, Saunders c. Regatului Unit, J.B. c. Elveției).
Art. 82 alin. (3) din Legea nr. 195/2024 stabilește deja echilibrul dintre obligația de cooperare și dreptul la apărare, prevăzând că persoana supusă investigației nu poate fi obligată să recunoască existența unei încălcări, deși are obligația de a răspunde la întrebări factuale și de a furniza documentele solicitate.
În aceste condiții, calificarea automată a necooperării drept factor agravant, fără a distinge între refuzul nejustificat de cooperare și exercitarea legitimă a dreptului la apărare, poate descuraja exercitarea unui drept fundamental și depășește cadrul stabilit de Legea nr. 195/2024.
Se propune:
 Pct. 17 urmează a fi exclus, deoarece constatările cu privire la refuz trebuie să facă parte din actul administrativ final – decizia și nu de alte acte administrative emise în prealabil, or, Legea nr .195/2024 nu prevede astfel de proceduri.

	Se acceptă parțial. 
Pct. 17 a fost modificat după cum urmează: 
Dacă operatorul şi persoana împuternicită de operator nu răspund solicitărilor Centrului, inspectorul de protecție a datelor responsabil de caz, ia în considerare aceste aspecte, la etapa determinării cuantumului amenzii, fiind considerată drept factor agravant.

	
	118.
	Pct. 18
În vederea evitării riscului adoptării unei decizii fără administrarea completă a probelor și fără valorificarea explicațiilor subiectului investigației (operatorului), se impune specificația ca evaluarea materialelor/informațiilor să se facă cu respectarea principiului contradictorialității și a dreptului la apărare care trebuie să i se garanteze indiferent de circumstanțe.
Considerăm că formularea pct. 18 este ambiguă și poate fi interpretată în sensul că, în lipsa cooperării persoanei investigate, permite stabilirea stării de fapt în mod unilateral și exclusiv în baza susținerilor reclamantului, transformând necooperarea într-o prezumpție absolută de vinovăție.
Pentru a evita orice dubiu privind respectarea principiilor obiectivității, imparțialității și bunei administrări, considerăm oportun precizarea expresă că inspectorul evaluează toate probele disponibile și stabilește situația de fapt pe baza unui ansamblu suficient de elemente probatorii.
Se propune:
 18. În cazul necooperării cu Centru, inspectorul de protecție a datelor responsabil de caz evaluează materialele/informațiile acumulate și stabilește aspectele de fapt ale cazului care fac obiectul investigației, pornind de la elementele de fapt indicate în plângerea persoanei vizate și/sau din informațiile acumulate pe caz, cu respectarea principiului contradictorialității și a dreptului la apărare.

	Nu se acceptă. 
Completarea propusă nu se consideră necesară, întrucât respectarea principiului contradictorialității, a dreptului la apărare și a celorlalte garanții procedurale rezultă din dispozițiile Legii nr. 195/2024, ale Codului administrativ și din ansamblul procedurii de investigație reglementate prin prezentul Regulament. Aceste principii se aplică pe întreaga durată a procedurii și nu doar în ipoteza prevăzută la pct. 18.
Dispoziția de la pct. 18 reglementează exclusiv modalitatea de continuare a investigației în situația în care persoana investigată nu cooperează cu Centrul și nu poate fi interpretată în sensul instituirii unei prezumții de vinovăție sau al soluționării cauzei exclusiv în baza susținerilor reclamantului. În toate cazurile, inspectorul stabilește situația de fapt pe baza tuturor materialelor și informațiilor legal obținute și administrate în cadrul investigației, apreciate în mod obiectiv și imparțial.
Introducerea sintagmei propuse este redundantă și poate crea impresia că principiul contradictorialității și dreptul la apărare ar fi incidente numai în situația reglementată de pct. 18, deși acestea guvernează întreaga procedură de investigație. Prin urmare, redactarea actuală este suficientă și nu necesită completările propuse.


	
	119.
	Pct. 19 Audierea trebuie să fie limitată la persoana supusă investigației sau reprezentantului împuternicit al acesteia și la aspectele ce țin de obiectul investigației
Se propune:
 La pct. 19 din Regulament, se propune înlocuirea sintagmei „reprezentanților entității controlate/persoanei fizice, pentru audiere” cu sintagma „persoanei supuse investigației sau reprezentantului legal sau împuternicit al acesteia pentru audiere asupra faptelor relevante pentru obiectul investigației”, așa cum prevede art. 81 alin. (10) lit. d) din Legea nr. 195/2024.

	 Se acceptă. 
Vezi pct. 11 din Sinteză.

	
	120.
	Avertismentul penal întemeiat pe art. 352¹ Cod penal Analiza. Punctul 23 al Regulamentului prevede că participantului i se aduce la cunoştinţă, sub semnătură, anterior audierii, „răspunderea penală pentru falsul în declaraţii, infracţiune prevăzută de art. 352¹ din Codul penal”. Astfel, persoanei interogate i se aplică o presiune considerabilă, sub forma ameninţării cu răspunderea penală, într-o situaţie în care art. 352¹ Cod penal nu se aplică unor asemenea declaraţii — fapt confirmat de jurisprudenţa penală a instanţelor Republicii Moldova. La 12 februarie 2021, Curtea de Apel Bălţi a pronunţat o decizie într-o cauză penală în care doi avocaţi au fost învinuiţi în temeiul art. 352¹ Cod penal. Instanţa de apel a menţinut în vigoare soluţia primei instanţe şi a explicat latura obiectivă a acestei infracţiuni, decizia rămânând irevocabilă prin Decizia Colegiului penal al Curţii Supreme de Justiţie din 13 octombrie 2021 (dosarul nr. 1ra-1358/2021). Instanţa de apel a reţinut că declaraţia neconformă adevărului atrage răspunderea penală numai dacă produce prin ea însăşi consecinţe juridice: „însăşi depunerea unei plângeri nu poate produce consecinţe juridice, decât după verificarea acesteia”, astfel încât „dacă declaraţia necorespunzătoare adevărului nu este una dintre acele declaraţii care, potrivit legii sau împrejurărilor, serveşte pentru producerea unei consecinţe juridice, nu se aplică art. 352¹ Cod penal”. Aceeaşi logică se regăseşte în Decizia Curţii Constituţionale nr. 46 din 22 mai 2018 (dosarul nr. 34g/2018), care, în analiza comparativă, reţine: „Nu sunt generatoare de consecinţe juridice şi nu pot conduce la reţinerea infracţiunii de fals în declaraţii susţinerile neadevărate din partea denunţătorului, deoarece ele sunt supuse verificării ulterioare, obligatorii, de către organele jurisdicţionale, iar părţile au dreptul de a contesta cele reclamate şi de a face proba contrarie” (cu trimitere la Curtea de Apel Constanţa, Decizia penală nr. 611/2015). Deşi formularea vizează denunţătorul dintr-un proces penal, raţionamentul — o afirmaţie supusă verificării ulterioare obligatorii nu produce prin ea însăşi consecinţe juridice — este transpozabil oricărui participant la o procedură administrativă, contravenţională sau penală. Transpus la investigaţia CNPDCP, răspunsurile factuale ale operatorului sau ale reprezentantului constituie o versiune a părţii, supusă în mod obligatoriu verificării Centrului, care nu produce prin ea însăşi consecinţe juridice: potrivit art. 81 alin. (6) din Legea nr. 195/2024, dispoziţia de iniţiere nu stabileşte comiterea unei încălcări, aceasta constatându-se „prin decizie a Centrului” abia la finalul investigaţiei. Prin urmare, avertismentul penal de la pct. 23 este inexact juridic — ameninţă cu o răspundere (art. 352¹) care, potrivit acestei jurisprudenţe, nu se ataşează unor asemenea declaraţii. Avertizarea privind răspunderea penală în cadrul audierilor. L195 permite înregistrarea audio „după caz" (art. 81 alin. (10) lit. d)); regulamentul o face obligatorie ori de câte ori depozițiile nu se consemnează în proces-verbal și adaugă avertizarea, sub semnătură, privind răspunderea penală pentru fals în declarații. Dacă avertizarea vizează și persoana supusă investigației, textul intră în tensiune directă cu art. 82 alin. (3) din lege, care interzice obligarea la recunoașterea încălcării, și cu privilegiul contra autoincriminării. Distincția între întrebările factuale (la care există obligația de răspuns) și declarațiile autoincriminante ar trebui reflectată expres în procedura de audiere. Eventual o propunere concretă de remediere: avertizarea privind art. 352¹ CP să fie exclusă expres pentru persoana supusă investigației și reprezentanții acesteia, rămânând aplicabilă doar martorilor terți.
Se propune: Eliminarea din pct. 23 a avertismentului privind răspunderea penală întemeiată pe art. 352¹ Cod penal: potrivit jurisprudenţei citate, această normă nu se ataşează declaraţiilor supuse verificării ulterioare — cum sunt răspunsurile date în faţa Centrului (art. 81 alin. (6)) — astfel încât avertismentul este juridic inexact.
	Se acceptă.
Vezi pct. 12 din Sinteză. 
Sintagma “precum și raspunderea penală pentru fals în declarații, infracțiune prevăzute de art. 3251 din Codul penal”  a fost exlusă. 


	
	121.
	Pct. 24 Confidenţialitatea secretelor la divulgare şi la publicarea rezumatelor (pct. 24 + art. 84 alin. (3)) Analiza. Punctul 24 obligă la divulgare chiar şi a informaţiei acoperite de secret comercial, bancar, fiscal sau medical (rămâne protejat doar secretul avocatului), cu unica garanţie generică „asigurând confidenţialitatea informaţiei”. Textul nu spune însă cum se asigură protecţia: nu prevede marcarea materialului ca atare, măsuri concrete de confidenţialitate şi nici excluderea lui din rezumatul deciziei — publicat obligatoriu potrivit art. 84 alin. (3) al Legii nr. 195/2024 —, unde secrete de afaceri (tarife, liste de clienţi, contracte) ar putea transpărea.
Recomandare (text propus). Completarea pct. 24 cu: „Informaţia cu accesibilitate limitată prin efectul legii ori care a fost marcată ca atare, în condiţiile legii, de persoana care o transmite se consemnează ca atare în materialele investigaţiei; în privinţa acesteia Centrul aplică măsuri de confidenţialitate proporţionale şi conforme legii, iar aceasta nu poate fi inclusă în rezumatul deciziei publicat în temeiul art. 84 alin. (3) din Legea nr. 195/2024.”
	Nu se acceptă. 
Completarea propusă nu se consideră necesară, întrucât obligația Centrului de a asigura confidențialitatea informațiilor obținute în exercitarea competențelor sale este reglementată de Legea nr. 195/2024 și de cadrul normativ general privind accesul la informații și protecția informațiilor cu accesibilitate limitată. Aceste dispoziții sunt aplicabile pe întreaga durată a investigației, precum și ulterior finalizării acesteia.
Totodată, publicarea rezumatului deciziei în temeiul art. 84 alin. (3) din Legea nr. 195/2024 nu presupune divulgarea integrală a materialelor investigației și nici a informațiilor care beneficiază de un regim legal de confidențialitate. Rezumatul are rolul de a asigura transparența activității Centrului și se redactează cu respectarea obligațiilor legale privind protecția informațiilor confidențiale și a secretelor ocrotite de lege.


	
	122.
	Pct. 24 Pentru asigurarea legalității și proporționalității acțiunilor inspectorilor, este necesar ca textul p. 24 să fie completat cu specificația ca solicitarea informațiilor să se limiteze la datele necesare și proporționale scopului investigației. Sintagma „orice documente și informații necesare” este prea largă și permite solicitări nedeterminate/
Completarea la final cu textul: Solicitarea documentelor și informațiilor se limitează la datele necesare, relevante și proporționale scopului investigației. 
	Nu se acceptă. 
Vezi argumentarea de la pct. 26 din Sinteză. 

	
	123.
	La pct. 25 se propune revizuirea termenului minim de prezentare a informațiilor și documentelor solicitate de Centru, precum și reglementarea expresă a posibilității de prelungire a acestuia la cererea motivată a persoanei supuse investigației. În forma actuală, proiectul stabilește un termen minim de 5 zile lucrătoare, care, în practică este insuficient pentru identificarea, colectarea și transmiterea tuturor informațiilor și documentelor solicitate. Aceasta este cu atât mai relevant în cazul investigațiilor complexe, care presupun examinarea unui volum semnificativ de documente, implicarea mai multor subdiviziuni ale entității investigate, identificarea informațiilor din sisteme informatice diferite sau efectuarea unor verificări interne suplimentare. Deși Legea nr. 195/2024 operează cu noțiunea de termen rezonabil, stabilirea prin regulament a unui termen minim de doar 5 zile lucrătoare poate să afecteze caracterul efectiv al dreptului persoanei supuse investigației de a coopera cu autoritatea și de a prezenta informații complete și relevante pentru examinarea cauzei. 
În vederea asigurării unui echilibru just între necesitatea desfășurării eficiente a investigațiilor și dreptul persoanei investigate de a-și exercita în mod efectiv drepturile procedurale, se recomandă majorarea termenului minim prevăzut la pct. 25 la 10 zile lucrătoare și completarea normei cu posibilitatea expresă a prelungirii acestuia, la solicitarea motivată a persoanei supuse investigației, atunci când volumul sau complexitatea informațiilor solicitate justifică o asemenea măsură. Această abordare ar contribui la respectarea principiilor proporționalității, bunei administrări și securității juridice.
	Se acceptă parțial. 
Vezi argumentarea de la  pct. 14 din Sinteză. 


	
	124.
	Pct. 28 . Investigația la fața locului reprezintă una dintre cele mai intrusive forme de exercitare a atribuțiilor de control și presupune implicarea directă a resurselor  umane și tehnice ale entității investigate. Comunicarea prealabilă a delegației întrun termen rezonabil ar permite persoanei supuse investigației să asigure prezența reprezentanților relevanți, a responsabilului cu protecția datelor și, după caz, a reprezentanților juridici, precum și să organizeze accesul la documentele și sistemele necesare desfășurării eficiente a investigației. Totodată, o notificare prealabilă contribuie la respectarea principiilor transparenței, securității juridice și bunei administrări, fără a afecta eficiența investigației în situațiile obișnuite. În același timp, pentru a nu limita competențele autorității de supraveghere, regula notificării prealabile poate fi însoțită de o excepție expresă pentru cazurile particulare. 
Se propune completarea prevederilor privind investigația cu ieșirea la fața locului prin instituirea obligației Centrului de a comunica delegația de efectuare a investigației persoanei supuse investigației cu cel puțin 5 zile lucrătoare înainte de data începerii controlului.
	Nu se acceptă. 
Această propunerea limitează atribuțiile de investigație a CNPDCP, or comunicarea din timp a efectuării unei investigații la fața locului poate compromite eficiența acesteia. 


	
	125.
	Pct. 29 Pct. 30 Protecția informațiilor confidențiale trebuie întărită. Dreptul de a lua cunoștință de materialele dosarului este corect recunoscut, dar proiectul ar trebui să permită, în condiții rezonabile, eliberarea de copii sau extrase din actele esențiale, cu protejarea datelor terților și a informațiilor confidențiale. De asemenea, art. 83 alin. (3) Cod administrativ prevede că „Accesul la dosarul administrativ nu este permis în cazul în care prin aceasta se afectează îndeplinirea regulamentară a sarcinilor autorităţii publice sau în cazul în care se urmăreşte protejarea unui secret ocrotit de lege ori există necesitatea protecţiei drepturilor participanţilor la procedura administrativă sau ale terţilor”. Totodată, remarcăm că pct. 30 din Regulament, care stabilește că „Autoritatea publică nu eliberează copii de pe materialele dosarului, însă garantează dreptul de a lua cunoștință cu acestea, la sediul Centrului” pare să contrazică art. 83 alin. (5) Cod administrativ, potrivit căruia „În cadrul accesului la dosar participanții își pot face notițe sau copii de pe dosar. Costurile pentru copii le suportă fiecare participant în parte, ele fiind de 0,02 unități convenționale pentru fiecare pagină. Copiile de pe dosar în format electronic, precum și exemplarele documentelor electronice și copiile acestora sunt gratuite”.
În acest context, la pct. 29 din Regulament, se propune completarea primei fraze la final cu următorul text: „cu excepția informațiilor care privesc datele terților, secretele protejate de lege sau elementele a căror divulgare ar periclita desfășurarea investigației”. la pct. 30 din Regulament, se propune excluderea sintagmei „nu eliberează copii de pe materialele dosarului, însă”.
	Se acceptă parțial 
Punctul vizat a fost modificat. Totodată, pct. 30 din proiect face trimitere la art. 83 din Codul administrativ. 



	
	126.
	Pct. 44 
Dreptul persoanei supuse investigației de a prezenta dezacord la procesul verbal al investigației la fața locului Spre deosebire de proiectul Regulamentului, Legea nr. 195/2024 nu prevede întocmirea procesului verbal al investigației la fața locului. Pentru a nu diminua garanțiile de apărare, introducerea acestui proces verbal ar trebui să fie însoțită de dreptul persoanei supuse investigației de a contesta, inclusiv prin prezentarea unui dezacord, constatările și rezultatele consemnate în procesul verbal respectiv, după modelul art. 28 din Legea nr. 131/2012 privind controlul de stat. De remarcat că, potrivit pct. 46 din Regulament, acest proces verbal trebuie semnat de persoana supusă investigației sau de reprezentantului legal sau împuternicit al acesteia, iar semnătura lor, în lipsa dreptului de a formula dezacord, ar putea fi percepută drept recunoaștere a constatărilor și rezultatelor consemnate în procesul verbal respectiv și, implicit, al încălcării. Totodată, remarcă că procesul-verbal al investigației la fața locului este detaliat, dar raportul cu probele digitale nu este suficient clar. Astfel, există riscul de contestare ulterioară a autenticității probelor.
Se propune completarea pct. 44 la final cu următoarea frază: „Probele digitale se ridică, se copie și se examinează cu menționarea integrității, provenienței și metodei de conservare.”
	Nu se acceptă. 
Vezi argumenatarea de la pct. 19  din Sinteză. 

	
	127.
	Pct. 46 
Prevederea utilizează sintagma „reprezentanţii legali sau desemnaţi ai entităţii controlate”, diferită de terminologia utilizată în celelalte dispoziții ale regulamentului, care fac referire la „persoana supusă investigației” și „reprezentantul legal sau reprezentantul împuternicit”. Lipsa unei terminologii unitare afectează claritatea și coerența actului normativ.
Se propune: „Procesul-verbal al investigației la fața locului se întocmește în două exemplare, se numerotează și se semnează pe fiecare pagină de către toți inspectorii de protecție a datelor care au efectuat investigația și de către persoana supusă investigației ori reprezentantul legal sau reprezentantul împuternicit al acesteia.” 
	Se acceptă parțial. 
Pct. 46 și 48 a fost reformulat. 


	
	128.
	Pct. 47 
Prevederea stabilește că un exemplar al procesului-verbal se înmânează „persoanei supuse controlului”, fără a reglementa situația în care aceasta este o persoană juridică, iar actele procedurale sunt primite de reprezentantul legal sau de reprezentantul împuternicit.
Se propune: Un exemplar al procesului-verbal al investigației se înmânează persoanei supuse investigației sau reprezentantului legal ori reprezentantului împuternicit al acesteia, cu efectuarea unei mențiuni scrise despre aceasta pe al doilea exemplar, confirmată prin semnătura persoanei care recepționează procesul-verbal. 
	Se acceptă. 
Pct. 47 a fost modificat. 

	
	129.
	Pct. 50
 Limitele împuternicirilor inspectorilor de protecție a datelor.
Se propune: La pct. 50, după cuvântul „împuternicirilor” se propune introducerea sintagmei „pct. 15 și 31”, așa cum prevede art. 81 alin. (10) din Legea nr. 195/2024. Împuternicirile inspectorilor de protecție a datelor sunt limitate de obiectul investigației.
	Nu se acceptă. 
Limitele exercitării împuternicirilor inspectorilor de protecție a datelor rezultă din Legea nr. 195/2024, precum și din dispoziția de inițiere și, după caz, din delegația de efectuare a investigației, care stabilesc obiectul și scopul investigației. Introducerea unei trimiteri exprese la anumite puncte din Regulament este redundantă și nu adaugă claritate normei.


	
	130.
	Accesul trebuie să fie legat de obiectul și scopul investigației, așa cum prevede art. 82 din Legea nr. 195/2024. 
Propunere: Pct.50. Inspectorii de protecţie a datelor, în limita împuternicirilor, au următoarele drepturi: a) să obțină acces la toate datele cu caracter personal și la toate informațiile necesare pentru efectuarea investigației, indiferent de suportul pe care sunt stocate, inclusiv la orice documente, sisteme de evidență, produse de program, echipamente și mijloace de prelucrare a datelor legate de obiectul și scopul investigației; 
	Se acceptă
Litera a) din pct. 50 a fost completată în final cu cuvintele „legate de obiectul și scopul investigației”. 

	

	131.
	Lipsa unei proceduri privind: protecția secretului comercial în dosar și la publicarea rezumatului deciziei (operatorul ar trebui să poată identifica și solicita motivat ocultarea informațiilor confidențiale). Fără procedură de ocultare informațiile ajung ușor în spațiul public. O altă problemă aici este: ridicarea și copierea suporturilor electronice de la pct. 50 lit. e) — fără reguli de sigilare, inventariere, copie pentru deținător și returnare; modul de păstrare a documentelor sigilate pentru care se invocă privilegiul avocat–client.
Propunere: Se necesită reformularea și completarea acestor norme .

	Nu se acceptă. 
Propunerea are un caracter general și vizează instituirea unor proceduri tehnice care depășesc obiectul de reglementare al prezentului Regulament. Protecția informațiilor confidențiale și a comunicărilor protejate este asigurată prin prevederile pct. 24, pct. 27 și pct. 45, precum și prin aplicarea legislației speciale în materie. Aspectele privind publicarea deciziilor, ocultarea informațiilor confidențiale și gestionarea tehnică a suporturilor electronice urmează a fi realizate în conformitate cu cadrul normativ aplicabil și procedurile interne relevante, fără a fi necesară reglementarea detaliată a acestora în prezentul act normativ.


	
	132.
	Pct 50 lite c) Sintagma “să solicite și să primească informațiile, documentele și explicațiile solicitate în termenul stabilit, care trebuie să fie unul rezonabil”.
Se propune. Stabilirea unui termen minim pentru prezentarea informației, pentru a exclude abuzurile
	Nu se acceptă. 
Stabilirea unui termen minim fix pentru prezentarea informațiilor nu este oportună, întrucât caracterul rezonabil al termenului trebuie apreciat în funcție de circumstanțele concrete ale investigației, inclusiv volumul și complexitatea informațiilor solicitate. Stabilirea unui termen rigid ar putea afecta eficiența procedurii de investigație. Totodată, obligația Centrului de a acorda un termen rezonabil constituie o garanție suficientă împotriva solicitărilor disproporționate.

	
	133.
	Pct. 51 lit. a) textul prevede obligația inspectorilor de a informa „persoana supusă investigației” despre drepturile și obligațiile acesteia, fără a reglementa situația în care persoana investigată este o persoană juridică, reprezentată prin administrator, angajat desemnat sau alt reprezentant împuternicit. 
Se propune: „a) să informeze persoana supusă investigației sau reprezentantul legal ori reprezentantul împuternicit al acesteia despre drepturile și obligațiile prevăzute de lege și de prezentul Regulament;” 
	Nu se acceptă. 
Noțiunea de „persoană supusă investigației” include atât persoanele fizice, cât și persoanele juridice, acestea din urmă exercitându-și drepturile și îndeplinind obligațiile prin intermediul reprezentanților săi legali sau împuterniciți. Prin urmare, completarea propusă este redundantă și nu aduce clarificări suplimentare de natură juridică.

	
	134.
	Pct. 53 
Asigurarea dreptului la avocat Drepturile persoanei investigate sunt formulate, dar dreptul la avocat nu este suficient întărit. Ca urmare, apare riscul de diminuare a garanțiilor de apărare.
Se propune. „Persoana supusă investigaţiei cu ieşire la faţa locului poate fi asistată de avocat sau de alți reprezentanți împuterniciți conform legislației. Absența avocatului sau a reprezentantului împuternicit nu împiedică desfășurarea acțiunilor de investigație, dacă persoanei investigate i-a fost acordată posibilitatea rezonabilă de a asigura prezența acestora.”
	Nu se acceptă.
Dreptul la asistență juridică este garantat de legislația aplicabilă, iar Regulamentul nu limitează exercitarea acestuia. 

	
	135.

	Pct. 55
 Curgerea termenelor. Termenul de 30 de zile pentru proiectul deciziei (pct. 55) curge de la ultima acțiune pe dosar, care este un reper necontrolabil pentru părți.
Propunere: termenul să curgă de la un act procedural datat și comunicat părților (de 18 exemplu, expirarea ultimului termen de prezentare a informațiilor).
	Nu se acceptă. 
Termenul de elaborare a proiectului deciziei trebuie raportat la finalizarea efectivă a acțiunilor de investigație, pentru a permite examinarea completă a circumstanțelor cauzei. Totodată, obligația de motivare a actului final este deja asigurată de cadrul normativ aplicabil, nefiind necesară reglementarea unei proceduri distincte pentru fiecare obiecție formulată asupra proiectului deciziei.

	
	
	Pct. 55 
Nu există obligația autorității de a răspunde motivat obiecțiilor formulate asupra proiectului deciziei.
Propunere: Introducerea obligației de analiză și motivare expresă a admiterii sau respingerii fiecărei obiecții relevante, prin actul final emis.
	

	
	136.
	Pct. 57 Suspendarea proceduri
Se propune. La pct. 57, se propune înlocuirea textului „inspectorul de protecție a datelor, în temeiul art. 81 din Codul administrativ, propune suspendarea procedurii printro notă motivată, privind argumentarea necesității suspendării procedurii administrative până la emiterea actului administrativ respectiv” cu următorul text: „directorul/directorul adjunct al Centrului, în baza notei motivate a inspectorului de protecție a datelor și în temeiul art. 81 din Codul administrativ, suspendă procedura administrativă pînă la emiterea actului administrativ respectiv, efectuarea operaţiunii administrative respective sau pînă la emiterea unei hotărîri judecătoreşti definitive”. În redacția actuală lipsește mențiunea persoanei care decide suspendarea, precum și este reprodus incomplet art. 81 alin. (1) Cod administrativ.
	Nu se acceptă. 
Textul pct. 57 stabilește obligația inspectorului de protecție a datelor de a fundamenta necesitatea suspendării printr-o notă motivată, în conformitate cu prevederile art. 81 din Codul administrativ. Competența de emitere a actului administrativ de suspendare rezultă din normele generale privind organizarea și funcționarea Centrului, nefiind necesară reproducerea expresă a acesteia în prezentul Regulament. Referirea la art. 81 din Codul administrativ asigură aplicarea integrală a prevederilor legale incidente.

	
	137.
	Pct. 57 Suspendarea procedurii nu este limitată în timp.
Propunere: Stabilirea unei durate maxime a suspendării și a obligației de informare periodică a operatorului, dacă termenul se extinde și care sunt motivele legale.
	Nu se acceptă. 
Stabilirea unei durate maxime a suspendării nu este oportună, întrucât perioada suspendării depinde de circumstanțele concrete care au determinat această măsură, inclusiv de durata procedurilor sau acțiunilor externe care trebuie finalizate. Limitarea anticipată a duratei suspendării ar putea afecta desfășurarea corespunzătoare a procedurii administrative. Necesitatea și temeiurile menținerii suspendării pot fi apreciate în funcție de evoluția circumstanțelor care au determinat aplicarea acestei măsuri.


	
	138.
	Pct. 58 Decizia Centrului trebuie să includă toate elementele esențiale
Este corect că se comunică un proiect de decizie și se oferă termen pentru obiecții, dar analiza obiecțiilor nu este expres garantată. Astfel, dreptul a formula obiecții apare ca un drept formal, nu efectiv. Pentru asigurarea dreptului efectiv la apărare, proiectul de decizie și eventual decizia trebuie să conțină, în mod obligatoriu, faptele reținute, probele administrate, analiza lor juridică, motivele pentru care au fost înlăturate apărările și obiecțiile părții, precum și criteriile de individualizare nu doar a măsurii corective, dar și a sancțiunii aplicate.
La pct. 58 din Regulament, se propune completarea la final cu următoarea frază: „Decizia Centrului va conține, în mod obligatoriu, faptele reținute, probele administrate, analiza juridică, motivele pentru care au fost înlăturate apărările și obiecțiile părții, precum și criteriile de individualizare a măsurii corective sau a sancțiunii aplicate.” 
	
Nu se acceptă.
Prevederile punctului vizat stabilesc elementele obligatorii ale deciziei Centrului, inclusiv indicarea faptelor constatate, a documentelor examinate, a prevederilor legale încălcate, a explicațiilor persoanei supuse investigației, precum și a motivelor care au stat la baza individualizării măsurilor aplicate.
Vezi la argumentare și pct 84 din Sinteză 

	
	140.
	Excluderea secțiunilor care nu fac obiectul Regulamentului .
Se propune excluderea secțiunilor dedicate notificărilor, sancțiunilor sau modului de executare a deciziilor Centrului. Aspectele legate de notificări sunt reglementate de art. 96-114 Cod administrativ. În plus, notificarea electronică este tratată amplu, dar criteriul „adresei obținute prin alte surse” e prea larg. Există riscul de comunicare nesigură sau contestabilă. Comunicarea electronică se face la adresa declarată sau confirmată expres de destinatar ori la adresa oficială utilizată în raporturile cu autoritatea. Aspectele legate de sancțiuni sau de modul de executare a deciziilor Centrului nu țin de investigații și sunt reflectate în Regulament în mod incomplet în raport cu Legea nr. 195/2024. De exemplu, nu este tratată deloc avertizarea, care se poate dispune atunci când, în raport cu împrejurările cauzei, aceasta este suficientă și proporțională pentru atingerea scopului urmărit, fără a fi necesară aplicarea unei sancțiuni pecuniare (amenzi).
	Se acceptă partial.
vezi pct 87 din sinteză 
Regulamentul nu detaliază modtalitatea si condițiile de aplicare a măsurilor corective 

	
	141.
	Pct. 60 
Redacția propusă urmează a fi completată cu precizări pentru a nu include și situațiile de imposibilitate obiectivă de înmânare – ca, de exemplu, aflarea persoanei peste hotarele țării sau alte motive din care persoana se află, în mod obiectiv, în situația de a nu putea recepționa actul.
Propunere: Pct. 60. Actele emise în procesul de realizare a investigației se consideră comunicate și produc efecte juridice din momentul aducerii la cunoștința destinatarului. Refuzul de primire, precum și sustragerea de la recepționare, consemnate în condițiile legii, nu împiedică valabilitatea comunicării, aceasta fiind considerată efectuată la data constatării refuzului sau a imposibilității de înmânare datorită sustragerii de la recepționare, consemnate în condițiile legii. 
	
Nu se acceptă. 

Imposibilitatea de înmânare nu poate fi echivalată cu refuzul sau sustragerea de la recepționare și nu poate determina, prin e
a însăși, considerarea actului ca fiind comunicat. Prin urmare, completarea propusă nu este necesară.

	
	142.
	Pct. 61 și 62 Formularea nu este în concordanță cu regulile de prestare a serviciilor poștale, trimiterea recomandată este considerată nepredată numai după parcurgerea procedurii de avizare și după expirarea termenului de păstrare, dacă destinatarul nu o ridică. Simplul fapt că oficiul poștal a emis un aviz nu înseamnă că acesta a ajuns efectiv la destinatar. Prin urmare, proiectul mută momentul comunicării cu mult înainte de finalizarea procedurii poștale. 
Se propune: "În cazul în care notificarea este transmisă prin scrisoare recomandată cu confirmare de primire, aceasta se consideră comunicată la data recepționării de către destinatar, confirmată potrivit legislației privind serviciile poștale. În cazul în care destinatarul refuză primirea trimiterii, notificarea se consideră comunicată de la data consemnării refuzului de către furnizorul serviciilor poștale, în condițiile legislației speciale. În cazul în care trimiterea poștală nu poate fi înmânată și este restituită expeditorului după parcurgerea procedurii de avizare prevăzute de legislația privind serviciile poștale, notificarea produce efecte juridice de la data restituirii acesteia expeditorului, cu condiția existenței dovezii parcurgerii procedurii legale de comunicare."
	Nu se acceptă.
Propunerea nu este racordată prevederilor Codului administrativ


	
	143.
	Pct. 63 Prevederea stabilește că documentul electronic se consideră recepționat din momentul intrării acestuia la adresa electronică indicată de destinatar sau chiar la o adresă electronică obținută de autoritate din alte surse, fără existența unei confirmări că această adresă aparține destinatarului, este utilizată de acesta sau că documentul a fost efectiv recepționat. O asemenea reglementare creează o prezumție excesivă de comunicare și poate conduce la curgerea termenelor procedurale fără existența unei dovezi obiective privind comunicarea efectivă. 
Se propune: „În lipsa unei adrese electronice comunicate de destinatar sau a unui mijloc de confirmare a livrării ori recepționării documentului electronic, comunicarea actelor nu poate fi considerată valabil efectuată exclusiv în temeiul identificării unei adrese electronice din alte surse, urmând a fi utilizate celelalte modalități de comunicare prevăzute de lege.”.

	Vezi pct. 87 din sinteză 

	
	144.
	Pct. 66 Măsuri corective. Nu este clară enumerarea „ș.a." la pct. 66 din Regulament, în timp ce nota de fundamentare o descrie drept „listă exhaustivă", iar art. 60 alin. (2) din L195 conține o enumerare limitativă. 
Se propune excludere acesteia

	putem exclude sintagma ”s.a.”

	
	145.
	Pct. 68 Proiectul prevede că, după expirarea termenului acordat pentru executarea măsurilor corective, Centrul poate efectua o nouă investigație dacă persoana investigată nu a făcut dovada executării acestora. Textul nu stabilește însă niciun termen minim între investigații și nici condițiile în care acestea pot fi repetate.
Se propune: „După expirarea termenului acordat pentru executarea măsurilor corective, Centrul poate dispune o nouă investigație exclusiv în scopul verificării executării măsurilor dispuse, dacă există indicii obiectivi că acestea nu au fost îndeplinite. O nouă investigație având același obiect nu poate fi inițiată mai devreme de 12 luni de la finalizarea investigației precedente, cu excepția cazului în care există probe privind săvârșirea unor încălcări noi sau continuarea încălcărilor constatate anterior.”
	Vezi pct. 60 din Sinteză 
Punctul a fost modificat parțial


	
	146.
	Pct 70 Lipsa unei garanții din lege. În cazuri complexe, atunci când decizia Centrului prevede implementarea unor măsuri corective complexe, la solicitarea întemeiată a operatorului sau a persoanei împuternicite de operator, Centrul poate extinde termenul de executare a deciziei peste termenul de 6 luni (pct. 85 alin. (1) din L195), este omisă în Regulament la pct. 70, dar anume această garanție este în favoarea operatorului și trebuie menținută și în regulament, pentru concordanță.
Propunem completarea regulamentului cu normele lipsă
	Nu se acceptă.
Termneul de desfășurare a investigației este prevăzut expres de Legea nr. 195/2024. 

	
	147.
	Secțiunea VI Sancţiunea pecuniară ca deznodământ implicit — DEVIERE DE LA ARHITECTURA SANCŢIUNILOR (art. 87 alin. (2)) Premisa juridică. Art. 87 alin. (2) al Legii nr. 195/2024 prevede că amenzile se aplică „în completarea sau în locul” măsurilor art. 60 alin. (2), iar pentru încălcări minore se poate emite „avertisment în locul unei amenzi”. Art. 87 alin. (1) impune proporţionalitatea, iar alin. (3) condiţionează amenda de vinovăţie (intenţie/neglijenţă). Art. 84 alin. (1) permite şi constatarea lipsei încălcării. Analiza aplicabilităţii. Punctul 65 defineşte „sancţiunile” ca avertisment + amendă, iar pct. 66 din proiect prezintă măsurile corective ca element accesoriu, dispus „pe lângă aplicarea sancţiunilor pecuniare”. Aceasta inversează raportul stabilit de lege: potrivit art. 87 alin. (2), măsura corectivă este regula, iar amenda se adaugă „în completarea” sau se aplică „în locul” ei; proiectul răstoarnă ierarhia — amenda devine regula, iar măsurile corective un simplu adaos „pe lângă” sancţiunea pecuniară (pct. 66). Prin această răsturnare se estompează cele patru deznodăminte legale şi, în special, posibilitatea încheierii cu dispoziţie de conformare fără amendă. Cele patru deznodăminte sunt, formal, prezente în proiect (avertisment/amendă — pct. 65; măsuri corective — pct. 66), însă sunt structurate astfel încât amenda apare ca regulă, iar ieşirea fără amendă este estompată. Consideraţii practice. Devierea (i) subminează proporţionalitatea şi cerinţa vinovăţiei; (ii) creează o presiune sistemică spre sancţiuni pecuniare — cu atât mai sensibilă cu cât amenda se varsă la bugetul de stat (art. 86 alin. (2) al Legii nr. 195/2024), ceea ce ridică o problemă structurală de imparţialitate.
Recomandare. Rescrierea Secţiunii VI pentru enunţarea expresă a celor patru deznodăminte posibile: (i) lipsa încălcării; (ii) măsură corectivă fără amendă (avertisment/dispoziţie de conformare); (iii) amendă singură; (iv) amendă + măsuri corective — cu preluarea condiţiilor art. 87 alin. (1)–(3) (proporţionalitate; vinovăţie; avertisment pentru încălcări minore).
	Nu se acceptă

În conformitate cu prevederile art. 81 alin (23) al Legii nr. 195/2024,  rezultatul investigației este consemnat în proiectul de decizie asupra investigației, care prevede constatarea sau lipsa încălcării, precum și măsurile corective și sancțiunile aplicate.


	
	148.
	Propuneri noi 
Lipsesc garanții procedurale privind administrarea probelor și protecția informațiilor confidențiale. 
Se propune introducerea unor prevederi privind: (i) dreptul operatorului de a contesta solicitările excesive; (ii) inventarierea documentelor și datelor copiate; (iii) reguli privind păstrarea, accesul și distrugerea copiilor obținute; (iv) protecția informațiilor privilegiate și a 23 secretelor comerciale; (v) obligația motivării fiecărei solicitări de informații.
	

	MINISTERUL JUSTIŢIEI AL REPUBLICII MOLDOVA	
La nr. 04/1-8133 din 20.07.2026

	149.
	Referitor la fundamentarea juridică privind aprobarea prezentului ordin, comunicăm că prevederile art. 81 din Legea nr. 195/2024 privind protecția datelor cu caracter personal, care reglementează condițiile și procedura efectuării investigațiilor de către Centrul Național pentru Protecția Datelor cu Caracter Personal, nu stabilesc expres competența directorului Centrului de a aproba Regulamentul privind efectuarea investigației. 
Cu referire la temeiul juridic de adoptare a actului normativ departamental, atragem atenția că, potrivit art. 16 alin. (1) din Legea nr. 100/2017 cu privire la actele normative, autoritățile administrației publice centrale de specialitate și autoritățile publice autonome emit sau aprobă, în condițiile legii, acte normative. 
Concomitent, dispozițiile art. 16 alin. (2) din Legea nr. 100/2017 stabilesc că, actele normative ale autorităților administrației publice centrale de specialitate și ale autorităților publice autonome sunt emise sau aprobate numai în temeiul și pentru executarea legilor și a hotărârilor Parlamentului, a decretelor Președintelui Republicii Moldova, a hotărârilor şi ordonanțelor Guvernului. Actele normative respective se limitează strict la cadrul stabilit de actele normative de nivel superior pentru executarea cărora se emit sau se aprobă și nu pot contraveni prevederilor actelor respective. În clauza de adoptare a actelor normative ale autorităților administrației publice centrale de specialitate și ale autorităților publice autonome se indică expres actul normativ superior în temeiul căruia acestea sunt emise sau aprobate. 
În acest context, subliniem că, în conformitate cu dispozițiile legale enunțate mai sus, actele normative superioare instituie limitele juridice ale puterii normative ale autorităților publice, în fiecare caz în parte, astfel încât obiectul de reglementare al actelor normative adoptate de aceste autorități trebuie să rezulte din textele actelor pentru executarea cărora se emit sau se adoptă și să nu contravină prevederilor acestora. Prin urmare, actele normative departamentale pot fi adoptate doar în situațiile în care actul normativ superior în temeiul căruia sunt adoptate prevede expres posibilitatea adoptării de acte subsecvente care să detalieze anumite dispoziții ale sale. 
Se va ține cont că, în clauza de adoptare, în calitate de temei legal se indică prevederile legale ce stabilesc expres competența autorității de a emite actul normativ respectiv, pornind de la limitele de reglementare prevăzute de obiectul juridic al actului normativ. 
La caz, relevant este art. 65 alin. (1) lit. d) din Legea nr. 195/2024 privind protecția datelor cu caracter personal, care stabilește atribuția directorului Centrului de a emite ordine, decizii și dispoziții în temeiul și în scopul executării legii. 
	Se acceptă. 
Au fost efectuate completări  în clauza de emitere.

	
	150.
	Totodată, cuvintele „În conformitate cu prevederile” se vor substitui cu cuvintele „În temeiul”. 
	Se acceptă. 
Au fost efectuate modificări. 


	
	151.
	Suplimentar, în clauza de adoptare, după indicarea actului normativ de referință, se va indica sursa de publicare după cum urmează: „(Monitorul Oficial al Republicii Moldova, 2024, nr. 367-396, art. 574)”. 
	Se acceptă. 
Au fost efectuate modificări. 


	
	152.
	La pct. 1, textul „ , se anexează” se va substitui cu textul „(se anexează)”. 
	Se acceptă. 
Au fost efectuate modificări. 


	
	153.
	La pct. 2, aferent intenției de abrogare a Ordinului directorului Centrului Național pentru Protecția Datelor cu Caracter Personal nr. 25/2024, sursa de publicare se va indica după cum urmează: „(Monitorul Oficial al Republicii Moldova, 2024, nr. 318- 320, art. 594)”. 
	Se acceptă. 
Au fost efectuate modificări. 



	
	154.
	La Regulamentul privind efectuarea investigației: La pct. 1, trimiterea la Legea nr. 195/2024 se va reda cu indicarea denumirii complete a actului normativ.
	Se acceptă. 
Au fost efectuate modificări. 



	
	155.
	La pct. 7 lit. d), includerea auditurilor privind protecția datelor în categoria investigațiilor din oficiu se va exclude. Potrivit art. 81 alin. (3) din Legea nr. 195/2024, 3 cazurile de inițiere a investigațiilor din oficiu sunt stabilite expres, fără a include auditul privind protecția datelor ca formă distinctă de investigație. Instituirea unei noi categorii printr-un act normativ subordonat legii depășește limitele competenței de reglementare, aceasta urmând, după caz, să fie prevăzută la nivel de lege. 
	Nu se acceptă. 
Competența de a efectua investigația sub formă de audituri privind protecția datelor cu caracter personal este prevăzută la art. 60 alin. (1) lit. b) din Legea nr. 195/2026. Pct. 7 a fost ajustat. 

	
	156.
	Totodată, numerotarea elementelor structurale urmează a fi revizuită în conformitate cu prevederile art. 52 alin. (3) din Legea nr. 100/2017, care stabilește că „Pentru interpretare corectă și aplicare comodă, punctele pot fi divizate în subpuncte care se numerotează prin adăugarea consecutivă a cifrelor arabe, până la gradul de detaliere necesar”. Observația dată este valabilă pentru toate cazurile similare din proiect. 
	Se acceptă. 
Numerotarea a fost revizuită.

	
	157.
	La pct. 14, termenul de 15 zile prevăzut pentru contestarea actului administrativ se va exclude, iar norma se va corela cu art. 73 din Legea nr. 195/2024 și cu art. 209 alin. (1) din Codul administrativ. Or, art. 73 din Legea nr. 195/2024 stabilește contestarea directă în instanța de judecată, fără respectarea procedurii prealabile, fără a institui un termen special, iar potrivit art. 209 alin. (1) din Codul administrativ, acțiunea în contestare se înaintează în termen de 30 de zile, dacă legea nu prevede altfel. Prin urmare, un termen derogatoriu de 15 zile nu poate fi instituit printr-un act normativ subordonat legii.
	Se acceptă.

A se vedea modificarile de la pct. 9 din Sinteză.


	
	158.
	La pct. 15, cerința prezentării dovezilor în copii certificate pentru conformitate cu originalul se va revizui, întrucât aceasta nu rezultă din art. 81 și 82 din Legea nr. 195/2024 și instituie o sarcină procedurală suplimentară pentru persoana supusă investigației. După caz, autenticitatea documentelor poate fi verificată prin prezentarea originalelor pentru confruntare ori prin alte mijloace prevăzute de legislație. Totodată, solicitarea de informații se va completa cu indicarea sancțiunilor aplicabile în cazul neprezentării acestora, în conformitate cu art. 82 alin. (2) din lege.
	Se acceptă. 
Cerința privind prezentarea documentelor în copii certificate pentru conformitate cu originalul a fost exclusă. 

	
	159.
	Adițional, numerotarea se va rectifica, întrucât pct. 15 este numerotat de două ori. Observația dată este valabilă și pentru pct. 60.
	Se acceptă. 
Numerotarea a fost revizuită.


	
	160.
	La pct. 17, formularea potrivit căreia inspectorul de protecție a datelor „va constata încălcarea” se va reformula. Potrivit art. 81 alin. (6) din Legea nr. 195/2024, încălcarea legislației privind protecția datelor cu caracter personal se constată prin decizia Centrului. Prin urmare, refuzul sau omisiunea de a prezenta informațiile solicitate urmează a fi consemnate în materialele investigației și apreciate la adoptarea deciziei. 
	Se acceptă. 
Pct. 17 a fost reformulat după cum urmează:  Dacă operatorul şi persoana împuternicită de operator nu răspund solicitărilor Centrului, inspectorul de protecție a datelor responsabil de caz, ia în considerare aceste aspecte, la etapa determinării cuantumului amenzii, fiind considerată drept factor agravant.


	
	161.
	Subsidiar, se va exclude calificarea automată a necooperării drept factor agravant. Potrivit art. 87 alin. (2) lit. f) și k) din Legea nr. 195/2024, gradul de cooperare constituie un criteriu de individualizare a amenzii, care se apreciază în raport cu circumstanțele concrete ale cazului. Prin urmare, întârzierea sau prezentarea incompletă 4 a informațiilor poate avea caracter agravant doar dacă este nejustificată și a afectat desfășurarea investigației, ținându-se cont de intenție, durată, consecințe și motivele conduitei. 
	Se acceptă parțial. 
Pct. 17 a fost modificat.  

	
	162.
	La pct. 19, terminologia se va uniformiza prin utilizarea noțiunii „persoana supusă investigației”, consacrată de Legea nr. 195/2024. Observația dată se aplică în mod corespunzător pe tot parcursul proiectului. 
	Se acceptă.
Au fost efectuate modificări și completări la pct. 19 din proiect.

	
	163.
	La pct. 23, textul „domiciliul/viza de reședință” se va substitui cu textul „domiciliul sau reședința temporară”, în concordanță cu terminologia utilizată la art. 39 din Codul civil nr. 1107/2002.
	Se acceptă.
Textul „domiciliul/viza de reședință” a fost substituit cu textul „domiciliul sau reședința temporară”

	
	164.
	La pct. 31, cuvintele „minim doi inspectori” se vor substitui cu cuvintele „cel puțin doi inspectori”. 

	Se acceptă.
cuvintele „minim doi inspectori” se  substituie cu cuvintele „cel puțin doi inspectori”. 





	
	165.
	La pct. 32, soluția privind întocmirea actului în prezența a doi martori se va corela cu art. 81 alin. (9) din Legea nr. 195/2024. Potrivit normei legale, această formalitate este aplicabilă în cazul refuzului persoanei supuse investigației de a primi și de a semna delegația. Celelalte ipoteze prevăzute de proiect excedează cadrul stabilit de norma legală, motiv pentru care se vor exclude. 
	Nu se acceptă.
Această prevedere este necesară în contextul in care  orice acțiune trebuie documentată.

	
	166.
	La pct. 39, textul „alin. (18-22)” se va substitui cu textul „alin. (18)-(22)”. 
	Se acceptă.


	
	167.
	La pct. 37, cuvintele „încălcare gravă a prezentei legi” se vor substitui cu cuvintele „încălcare gravă a Legii nr. 195/2024”. 
	Se acceptă.

	
	168.
	La pct. 45, se va utiliza unitar „decizia directorului” sau „ordinul directorului”, în funcție de natura actului stabilită de autor.
	Se acceptă.


	
	169.
	La pct. 48, textul „exemplarul 2” se va substitui cu cuvintele „al doilea exemplar”. 
	Se acceptă.
 

	
	170.
	La pct. 51 textul „alin. (8) lit. b)–i) al Legii nr. 195/2024” se va substitui cu textul „art. 81 alin. (8) lit. b)–i) din Legea nr. 195/2024 ”. Observația dată este valabilă și pentru pct. 52. 
	Se acceptă.  


	
	171.
	La pct. 55, se consideră judicioasă precizarea cuvintelor „de la ultima acțiune pe dosar”, întrucât acestea nu permite determinarea certă a momentului de la care începe să curgă termenul de 30 de zile. În acest sens, se va stabili un reper procedural determinabil.
	Nu se acceptă. 
Această formulare include și acțiunile aferente recepționarii comunicărilor

	
	172.
	La pct. 57, mecanismul suspendării procedurii se va corela cu art. 81 din Codul administrativ, or, suspendarea se dispune de autoritatea publică, în timp ce proiectul reglementează doar propunerea inspectorului, formulată printr-o notă motivată. În acest sens, se vor stabili actul prin care se dispune suspendarea, precum și competența de emitere. Totodată, norma se va completa și cu ipoteza prevăzută la art. 81 alin. (2) din Codul administrativ, când emiterea actului administrativ depinde de un act al participantului la procedură.
	Se acceptă parțial.

Pct. 57 a fost expus în următoarea redacție „La finalizarea investigației, după obținerea tuturor informațiilor și analiza acestora/sau după caz, după înaintarea eventualelor obiecții asupra proiectului deciziei, Centrul emite, în termen de 30 de zile, decizia motivată cu privire la constatarea sau lipsa încălcării legislației privind prelucrarea datelor cu caracter personal şi aplicarea, după caz, a măsurilor corective şi/sau a sancţiunii pecuniare”.

	
	173.
	La pct. 62, prezumția potrivit căreia destinatarul se consideră informat la momentul emiterii avizului de sosire se va exclude. Or, emiterea avizului atestă doar depunerea trimiterii la oficiul poștal, fără a confirma aducerea acesteia la cunoștința destinatarului. Potrivit art. 105 din Codul administrativ, notificarea prin depunere la oficiul poștal produce efecte numai cu respectarea cumulativă a formalităților prevăzute de lege, momentul notificării fiind cel al atașării înștiințării scrise la locul indicat de normă. Stabilirea prin regulament a unui alt moment al comunicării derogă de la Codul administrativ și poate afecta calcularea termenelor procedurale, precum și exercitarea dreptului la apărare. 
	Nu se acceptă. 
Din practica instituției, au fost frecvente cazurile când corespondența expediată pe adresa oficială a destinatarului, era recepționată, încă se invoca că de fapt nu a fost recepționată  reprezentantul/persoana împuternicită

	
	174.
	La pct. 
 și 64, regimul comunicării electronice se va corela cu art. 1101 și art. 129 din Codul administrativ. Or, notificarea prin poșta electronică se efectuează la adresa indicată în prealabil de destinatar, iar în caz de îndoială autorității publice îi revine sarcina probării comunicării. Prin urmare, obligația generică de confirmare a recepționării și prezumția comunicării la o adresă electronică obținută din alte surse se vor exclude.
	Se acceptă.
Vezi argumentarea de la pct. 87 din Sinteză

	
	175.
	La pct. 65, cuvintele „cum ar fi” și abrevierea „ș.a.” se vor exclude, iar enumerarea măsurilor corective se va corela cu art. 60 alin. (2) din Legea nr. 195/2024. Competențele corective ale Centrului sunt stabilite exhaustiv la nivel de lege și nu pot fi extinse printr-o enumerare cu caracter exemplificativ într-un act normativ subordonat legii. În acest sens, se va reda integral enumerarea legală sau se va face trimitere la norma corespunzătoare. 
	Se acceptă.
Norma a fost revizuită.

	
	176.
	Totodată, dispoziția potrivit căreia sancțiunile aplicabile sunt avertismentul și amenda se va corela cu art. 60 alin. (2) și art. 86-88 din Legea nr. 195/2024. Normele legale disting între avertizarea privind operațiunile de prelucrare preconizate, avertismentul aplicat pentru încălcarea legii, măsurile corective și amenda pecuniară. În consecință, proiectul va utiliza terminologia consacrată de lege și va delimita distinct natura juridică și condițiile de aplicare ale fiecărei măsuri.
	Se acceptă.
A fost exclus capitolul.  

	
	177.
	La pct. 68, dispoziția privind inițierea unei noi investigații în cazul neexecutării măsurilor corective se va corela cu art. 85 din Legea nr. 195/2024. Neexecutarea deciziei Centrului ține, în principal, de procedura executării acesteia și nu poate constitui, în mod automat, temei pentru inițierea unei noi investigații. O asemenea investigație poate fi dispusă doar în măsura în care conduita respectivă întrunește elementele unei încălcări distincte, cu respectarea condițiilor prevăzute de lege.
	Se acceptă.
Norma a fost exclusă. 

